Samolepljivi držač kablova, 18mm - Idealno.rs\nPočetna / Računari i oprema / Mrežna oprema / Ostala mrežna oprema / Samolepljivi držač kablova, 18mm\nSamolepljivi držač kablova, 18mm\nPonuda prodavnice Mikro Princ za proizvod Držač kablova 18mm, samolepljivi. Ispravnost cene i podataka proveri na internet stranici prodavnice.\nTriton blanking panel 1U, RAC-ZP-X03-A1, s uvodom kablova\nod 779,75 DIN\nMODULE/SX GENET SFP MM, GLC-SX-MM\nod 59.000,00 DIN\nAPC Samostojeai ormar 42U, 750mm x 1070mm AR3140\nod 305.890,00 DIN\nod 19.708,00 DIN\nod 4.910,00 DIN\nD-LINK ruter DAP-1365\nod 6.606,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Samolepljivi držač kablova, 18mm i izberi najbolju. Ostala mrežna oprema iz kategorije Mrežna oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Samolepljivi držač kablova i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Samolepljivi držač kablova se mogu razlikovati od onih u internet prodavnici u kojoj obavljaš kupovinu. Samolepljivi držač kablova, 18mm je dostupan u prodavnici Mikro Princ po ceni, koja je navedena pored svakog prodavca u meniju "Prodavnice".\nGarantne uslove za Samolepljivi držač kablova, 18mm proveri u prodavnici u kojoj nameravaš da obaviš kupovinu. Slika za Samolepljivi držač kablova je simbolična, zato se pre kupovine u prodavnici uveri da je proizvod isti.\nOpis Samolepljivi držač kablova sa štipaljkom Maksimalni ukupni prečnik kablova: 18mm-


Град Нови Пазар - ZA BOLJI ŽIVOT SANDŽAKA\nZA BOLJI ŽIVOT SANDŽAKA\nAmbasador Nemačke u Srbiji Volfram Mas izjavio je danas u Novom Pazaru da Ambasada Nemačke nudi opštinama u Srbiji produžetak projekata i da ako Novi Pazar prihvati da bude partner u projektima, može da konkuriše za novac iz nemačkih fondova.\nU više projekata, pomažemo nekoliko kompanija da se modernizuju. Promovišemo trening za mlade, kako bi mogli da se zaposle i da nauče praktična znanja. Zainteresovani smo da vidimo kakve su opcije da se zaposle u Novom Pazaru ili dalje, rekao je Mas. On je ukazao na veliki interes da se Sandžak ekonomski razvije.\nAmbasador Turske Ali Riza Čolak je podsetio da su Srbija i Turska potpisala dva protokola o saradnji, naglasivši da je Turska zainteresovana da ulaže u infrastrukturu Sandžaka.\n"Znam da ovde postoji veliki broj nezaposlenih, takođe privatni sektor polako propada usled globalne ekonomske krize i loše infrastrukture. Za ekonomiju je bitan dobar transport i investitori moraju da se usresrede na izgradnju putne infrastrukture", rekao je Čolak. On je predočio da je glavni put za koji je Turska zaintersovana je put između Novog Pazara i Sjenice.\n"Međutim, čekamo da se završi projekat, za koji se nadamo da će biti gotov do kraja godine. Dok se to ne završi, ne možemo raspisati tender niti planirati budžet, a sada dolazi zima kada ne može da se radi", rekao je Čolak, izražavajići nadu da će radovi početi na proleće.\nAmbasador Japana u Beogradu Tošio Cunozaki rekao je da su ambasadori došli u Sandžak da bi se upoznali sa ekonomskom situacijom u regionu, da bi videli kako mogu pomoći i sarađivati u razvoju.\n"Što se tiče Amabasade Japana, zaintersovani smo da sarađujemo u različitim oblastima, posebno na polju zdravstvene nege i obrazovanja", izjavio je Cunozaki.\nŠef Misije OEBS u Srbiji Dimitrios Kipreos i ambasadori devet zemalja borave u dvodnevnoj poseti Novom Pazaru i Sjenici.


Uspešne prve tri godine projekta "Beograd 2020" - Dan u Beogradu\nNaslovna » BG svaštara » Beograd 2020 » Uspešne prve tri godine projekta „Beograd 2020“\nUspešne prve tri godine projekta „Beograd 2020“\nNeko drugi 28. juni 2012. Beograd 2020 Postavite komentar\nOrganizacioni odbor projekta „Beograd 2020“ predstavio je u Starom dvoru rezultate trogodišnjeg rada na dobijanju kandidature našeg glavnog grada za evropsku prestonicu kulture 2020. godine.\n– Evropska komisija Evropske unije (EU) zadužena za kulturu trebalo bi tokom leta ili početkom jeseni da se izjasni o zahtevu Beograda za dobijanje kandidature za tu prestižnu titulu, posle čega bi usledila i druga faza rada na tom velikom projektu, najavio je predsednik Organizacionog odbora „Beograd 2020“ Aleksandar Peković.\nOsnovna ideja projekta je dugoročni razvoj kulture u našoj prestonici, koja treba da poveže Beograd sa gradovima u Srbiji, regionu i gradovima Evrope. On je podsetio da je naš glavni grad do sada potpisao sporazum o saradnji sa 15 gradova, među kojima su i bivše evrospke prestonice kulture, ali i buduće, kao i gradovi koji su takođe u fazi dobijanja statusa kandidata, što je, kako je podvukao, veoma dobar prosek za početnu fazu rada.\n– Cilj nam je bio, pre svega, da uspostavimo dobre odnose sa komšijama, koji se najbolje ostvaruju kulturnom saradnjom naših institucija. Tako je dobijena podrška od grada Maribora, koji je evropska prestonica za ovu godinu, takođe i od Ljubljane, Skoplja, Podgorice i Banjaluke. Kada je reč o evropskim gradovima, prva podrška je stigla iz Peruđe, potom je usledila i od drugih velikih i značajnih gradova sa Starog kontinenta, poput Atine, Madrida, Valete, Nikozije, Helsinkija, litvanskog Viljnusa, Krfa i Košica – naveo je Peković.\nOn je dodao da je projekat „Beograd 2020“, pored podrške gradova, u pretdhodne tri godine izgradio dobre poslovne odnose sa značajnijim evropskim i domaćim institucijama kulture i turističkim organizacijama, poput „Gete instituta“, Kancelarijom za evropske intergacije EU za Srbiju, Turističkom organizacijom Beograda, ali i ugostio značajne goste iz Brisela, poput predsednice Saveta za kulturu evropskog parlamenta Doris Pak i evropske komesarke sa kulturu i obrazovanje Andrue Vasiliju.\n– Svi ti rezultati su Srbiju, po anketi Evrpske komisije, koja je predvođena Beogradom i projektom „2020“, postavili na prvo mesto po rejtingu u odnosu na sve druge evropske gradove, što predstavlja jak signal Evropske unije i njenih institucija za kulturu da se nastavi u istom pravcu – podsetio je Peković.\nTakođe, ovaj projekat je podržao više od 40 projekata, brojne druge lokalne aktivnosti, razvoj kulturnih instucija u gradu, kao i doprineo povezivanju naših uspešnih ljudi u inostranstvu sa projektom i srpskom maticom i ulaganju u nove stručne kadrove.\n– Pored kulturnog razvoja jednog grada, ovaj projekat ima i važnu ekonomsku dimenziju, s obzirom na to da se na jedan uloženi evro domaćinu vrati od 8 do 10 evra, što prevazilazi dobit kulturnih olimpijada – zaključio je Peković i podsetio da je poslednje istraživanje pokazalo da čak 80 odsto Beograđana podržava ovaj projekat.\nKonferenciji za novinare prisustvovali su zamenik predsednika Organizacionog odbora Marko Maršićević, kao i njeni članovi poput Predraga Popovića i Nebojše Babića. (Beoinfo)\nTagovibeograd 2020 bg svaštara dub\nPrethodni Sajam kolekcionara ovog vikenda u hotelu „Slavija“\nSledeći Međunarodni ragbi turnir 2012


OTVORENI EU/BIH OMNIBUSI - Zenicablog\nOTVORENI EU/BIH OMNIBUSI\nUz direktan televizijski i radio prijenos sinoć, 23. jula od 18 časova svečano je otvoren međunarodni projekat „Omnibusi mladih dramaturga iz Evropske unije i Bosne i Hercegovine“, kojeg finansira Delegacija Evropske unije u Bosni i Hercegovini/Specijalni predstavnik EU u BIH, a realizuje konzorcijum kojeg čine Banjalučko studentsko pozorište i AAP Electronic iz Banje Luke.\nSvečanost je počela intoniranjem himni Bosne i Hercegovine i Evropske unije, a završena himnom Gaudeamus Igitur. Voditelj svečanosti bio je Dževdet Tuzlić, dok je u muzičkom dijelu programa učešće uzela dramska umjetnica Đurđa Babić Vukašinović, koja je maestralno izvela najpoznatije numere Edit Pjaf. Podršku projektu dao je i Univerzitet u Banjoj Luci, a prorektorica prof. dr Biljana Antunović ukazala je na važnost uske povezanosti banjalučkog univerziteta i Studentkog pozorišta, kao i zahvalnost što će personalno dio projekta biti i studenti Akademije umjetnosti Univerziteta u Banjoj Luci.\nPored studenata sa Univerziteta iz Banje Luke, učešće će uzeti i studenti Univerziteta u Tuzli i Sarajevu, kao studenti sa univerziteta iz brojnih gradova Evrope. U svom obraćanju šef projektnog tima omnibusa Aleksandar Pejaković, pozorišni reditelj iz Banje Luke istakao je važnost činjenice da se kroz evropsko zajedništvo i njegovanje evropskih vrijednosti postižu najbolji i najkreativniji rezultati. U tom smislu, naglasio je, da iako je sada Šekspirov grob van granica Evropske unije, njegova poezija i njegovi nasljednici dramaturzi su kategorije trajnih vrijednosti evropskih naroda. Svečanosti je prisustvovao i gradonačelnik Banje Luka Igor Radojičić koji je čestitao Studentskom pozorištu početak rada na povezivanju studenata iz Evropske unije i Bosne i Hercegovine i zahvalio se Delegaciji Evropske unije u Bosni i Hercegovini što je odlučila da baš Studentskom pozorištu povjeri ovako značajan projekat.\nPodrške projektu omnibusa koji povezuju studente Evropske unije i Bosne i Hercegovine stigle su sa svih strana, a svakako najdraža stigla je od uglednog dramskog umjetnika Tarika Filipovića, koji je tonski zapis poslao iz Zagreba. Kao čovjek koji je odrastao u Bosni i Hercegovini, a sa zvaničnim pasošem zemlje članice Evropske unije, Tarik Filipović je ukazao na bitnost njegovanja pisane riječi i podrške onima koji stvaraju dramsku poeziju – studentima dramatrugije. Svečanost je zvanično otvorila direktorica Banjalučkog studentskog pozorišta Sanja Vojvodić koja se zahvalila svima koji svjedoče istoriji koju piše Studentsko pozorište iz Banje Luke. Projekat „Omnibusi mladih dramaturga Evropske unije i Bosne i Hercegvoine“ bit će zvanično zatvoren 21. septembra, na Međunarodnom danu mira, uz direktan televizijiski prenos na Elta televiziji.\nTagoviOmnibusi mladih dramaturga iz Evropske unije i Bosne i Hercegovine


RTCG - Radio Televizija Crne Gore - Nacionalni javni servis :: Društvo :: Baković će pokrenuti ispitni postupak\nPOVODOM DEŠAVANJA U BARU 16. 02. 2019. 11:19 >> 14:47 26\nPOVODOM DEŠAVANJA U BARU\nBaković će pokrenuti ispitni postupak\nZaštitinik ljudskih prava i sloboda Crne Gore Šućko Baković s pažnjom prati situaciju u Baru, pa će povodom poslednjih dešavanja u vezi sa intervencijom policije pokrenuti ispitni postupak po sopstvenoj inicijativi, navodi se u saopštenju ombudsmana.\n"Informacija da je jedna od učesnica protesta nažalost izgubila bebu, dodatno je uznemirila barsku i širu javnost. Imajući u vidu situaciju da građani ne odstupaju od svojih zahtjeva i građanskog aktivizma i sa druge strane stavove predstavnika lokalne samouprave, koji takođe ne mijenjaju planove u vezi sa izgradnjom vrtića-jasno je da se stvorila neprijatna atmosfera koja zahtijeva hitno rješavanje", navosi Baković.\nOn je u saopštenju naveo da se nada da će obje strane pokazati spremnost da dijalogom i u mirnoj atmosferi doći do rješenja koje je, u postojećim uslovima, od najboljeg interesa za građane i grad Bar.\nReagovale i pojedine političke partije\nDemokratska narodna partija apelovala je na predsjednicu Vrhovnog suda Vesnu Medenicu da se izjasni u vezi sa dešavanjima u Baru i doprinese da se, kako su naveli, privedu pravdi odgovorne osobe koje su, kako smatraju u toj opartiji, prekršile profesionalna ovlašćenja.\nIz Građanske inicijative koja se protivi gradnji vrtića u dvorištu barske Gimnazije ocijenili su ranije da je u Baru demonstrirana bespotrebna policijska sila nad mirnim i civilizovanim demonstrantima.\nIz SNP-a su istakli da smatraju da su barski opštinski čelnici krivci za podjele i tenzije. Iz te partije su ocijenili da su barski opštinski čelnici, Ministarstvo prosvjete i resorni ministar Damir Šehović direktni krivci za podjele i stvaranje tenzija u Baru, zbog, kako su naveli iz te partije, pogrešnog činjenja ili nečinjenja.


Na kraju kao i na početku - samovoljno i ne poštujući zakone | Kolubarske\nValjevska vlast, koju čini koalicija SNS i SPS, završava svoj četvorogodišnji mandat onako kako je i počela: samovoljno, bahato, ne poštujući zakone. Smisao zakona jeste da ograniči i kontroliše vlast, a vladajuće partije kršenjem zakona uspostavljaju apsolutnu vlast.\nOdbornici Skupštine grada Valjeva, uprkos zakonskoj obavezi, nisu se sastali da potvrde one odluke koje su doneli gradonačelnik Valjeva Slobodan Gvozdenović i Gradski štab u toku trajanja vanrednog stanja.\nU članu 160 Poslovnika Skupštine gradaValjeva piše da "ukoliko ne postoji mogućnost da se održi sednica Skupštine za vreme trajanja ratnog stanja i elementarne nepogode, gradonačelnik donosi akte iz nadležnosti Skupštine s tim što je dužan da iste podnese na potvrdu Skupštini kada ona bude u mogućnosti da se sastane a najkasnike u roku od 30 dana od dana prestanka ratnog stanja i elementarne nepogode".\nS obzirom na to da je vanredno stanje ukinuto 6. maja, sednica lokalnog parlamenta trebalo je da bude održana najkasnije do 5. juna. "Međutim odbornici nisu zasedali tako da akti koji su doneti u vreme vanrednog stanja, a trebalo je da do sada budu potvrđeni, su nevažeći", tvrdi izvor Kolubarskih.rs iz Gradske uprave.\n"Sednica Skupštine grada bila je zakazana za 17. mart, međutim nije održana zbog pandemije koronavirusa i jer je proglašeno vanredno stanje. Ta sednica sa istim dnevnim redom, uz odluke koje su donate u vreme vanrednog stanja, trebalo je da bude održana odmah nakon ukidanja vanrednog stanja. Međutim ne samo da ta ranije zakazana sednica nije održana nego nije zakazana ni nova u skladu sa Poslovnikom Skupštine grada", kaže sagovornik Kolubarskih.rs.\nDodaje da, s obzirom na to da je predsednik Skupštine grada Milorad Ilić preminuo, sednicu je trebalo da zakaže, poštujući Zakon i Poslovnik, zamenik predsednika Skupštine grada Mihailo Milutinović, međutim on to nije učinio niti ima nagoveštaja da će to uskoro uraditi.\n"Pored brojnih akata, koje je gradonačelnik Valjeva doneo u vreme vanrednog stanja, trebalo je da se odbornici izjasne i o odlukama koje je prihvatilo Gradsko veće na sednici održanoj 13. marta, da usvoje izveštaj o radu Štaba za vanredne situacije, uključujući i trošenje novca, a u planu je bio i drugi rebalans ovogodišnjeg budžeta", navodi naš sagovornik.\nOdluka o povećanju osnovnog kapitala JKP Toplana, kojom je predviđeno povećanje osnovnog kapitala preduzeća u iznosu od 34 miliona dinara na osnovu uloga Grada realizovanog u 2019. godini kroz kapitalnu subvenciju, kao i odluka o angažovanju revizora za obavljanje eksterne revizije završnog računa budžeta Valjeva za prošlu godinu, su samo neke od odluka o kojima je trebalo da se odbornici izjasne.\nPoslednja sednica Skupštine grada održana je 21. februara, članovi Gradskog veća nisu imali ni jednu sednicu nakon 13. marta, dok je sednica Štaba za vanredne situacije održana pre 11 dana.\nOčigledno je da se gradska izvršna i zakonodavna vlast više bavi kampanjom i izbornim aktivnostima, nego zakonskim aktima od kojih zavisi funkcionisanje Grada, među kojima je i rebalans budžeta.\nNa predlog Stručno operativnog tima Pre 18 minuta\nPodaci Zavoda za javno zdravlje Pre 23 minuta\nPR tekst Pre 18 sati 28 minuta\nSaopšteno nakon sednice SOT Pre 19 sati 19 minuta


Najava 2. kola Evrolige | Double - Double\nNajava 2. kola Evrolige\nOctober 20, 2016 Miroslav D.\tLeave a comment\nU okviru drugog kola najkvalitetnijeg evropskog košarkaškog takmičenja očekuje nas nekoliko interesantnih utakmica, a u žiži javnosti u Srbiji će biti meč između Galatasaraja i Crvene zvezde.\nNakon ubedljive pobede u derbiju Grčke, ekipa iz Pireja u dobrom raspoloženju dočekuje turski Anadolu Efes. Obe ekipe su poražene na startu Evrolige i nema sumnje da će dati sve od sebe da zabeleže prvu pobedu u novom formatu ovog takmičenja.\nOvo će biti i utakmica od velikog značaja za Vasilisa Spanulisa kojem nedostaju četiri poena da postane drugi igrač u istoriji Evrolige uz Huana Karlosa Navara koji je prebacio 3,000 poena u Evroligi.\nOčekuje nas jako interesantna utakmica a biće zanimljivo ispratiti i duel Danijela Heketa i Tomasa Ertela koji su prošle sezone odigrali odličan meč u ovoj dvorani.\nNema sumnje da je šampion Grčke favorit u ovom duelu i objektivno će biti iznenađenje ako ekipa Velimira Perasovića slavi danas, međutim u Evroligi više nema laganih utakmica i unapred upisanih pobeda tako da će Olimpijakos morati odigrati najbolje što zna u ovom trenutku kako bi upisao prvu pobedu u Evroligi i opravdao status favorita u ovom susretu.\nDve ekipe koje u ovom formatu ne bi trebale igrati zapaženu ulogu odmeriće snage u okviru drugog kola Evrolige. Bamberg je prošle sezone bio jedno od najprijatnijih iznenađenja ovog takmičenja, Andrea Trinkijeri je još jednom pokazao da je veliki stručnjak i jedan od najboljih evropskih trenera u ovom momentu. Preko leta nisu previše menjali ekipu, od značajnijih igrača otišao je samo Bred Vonamejker u Darušafaku i ekipa koja je igrala odlično prošle sezone, nastavila je u istom ritmu i na početku ove.\nNemački šampion je upisao svih šest pobeda u domaćem šampionatu do sada uspeli su i da odigraju neizvesnu utakmicu protiv Fenerbahčea u Istanbulu u prvom kolu Evrolige ali turski predstavnik je na kraju ipak slavio rezultatom 67:66.\nŠto se Uniksa tiče, nije nikakva tajna da njihova igra u najvećoj meri zavisi od raspoloženja Kita Lengforda koji je pre nekoliko sedmica izjavio da će najverovatnije i da završi karijeru u Kazanju. U prvom kolu ekipa trenera Pašutina je kontrolisala meč 35 minuta pred svojim navijačima protiv Barselone i kada se činilo da je sve rešeno, Huan Karlos Navaro je odigrao još jednu od onih svojih utakmica za pamćenje, pogodio je dve trojke i jedan flouter u svom stilu za preokret i pobedu Blaugrane u Rusiji.\nZanimljivo je da se ove dve ekipe do sada nikada nisu sastale a uloga favorita je namenjena Bambergu, pre svega zbog domaćeg terena i bolje forme u ovom trenutku.\nJedan od dva derbija drugog kola Evrolige biće odigran u Tel-Avivu gde će snage odmeriti Makabi i Real Madrid u reprizi finala Evrolige odigranom u Milanu 2014. godine.\nOvo je ujedno i jedan od najvećih derbija u Evropi s obzirom da su ove dve ekipe do sada čak 52 puta odmerile snagu.\nUpravo nakon te titule i odlaska Davida Blata sa klupe, slavni klub iz Izraela je počeo da pruža katastrofalne partije na svim poljima. U zadnje dve godine su uspeli i da izgube titulu u domaćem šampionatu gde su godinama suvereno dominirali a prethodne sezone su bili i najneprijatnije iznenađenje ovog takmičenja kada su ispali već u prvoj fazi.\nKako bi se to promenilo preko leta je angažovan veliki broj igrača i promenjena je skoro čitava prva petorka, najveće pojačanje je svakako dolazak Endrjua Gaudloka koji je taj epitet opravdao u prvom kolu ubacivši 27 poena Milanu sa procentom šuta preko 65%.\nŠto se Madriđana tiče, najveći udarac za njih preko leta je bio odlazak Serhia Rodrigeza u Filadelfiju ali isto tako je činjenica da će Serhio Ljulj da dobije još više prostora ove sezone a nema nikakve dileme da je Ljulj trenutno jedan od najboljih igrača u Evropi.\nU prvom kolu protiv Olimpijakosa ekipa Pabla Lasa je pokazala da će i ove sezone biti jedan od glavnih favorita za osvajanje ovog takmičenja a taj status mogu da opravdaju i večeras u Tel-Avivu na “vrućem” gostovanju.\nBlagu ulogu favorita ćemo dodeliti Real Madridu ali svakako da neće biti iznenađenje ukoliko Makabi slavi jer u Tel-Avivu su sposobni da pobede bilo koju ekipu u Evropi. U svakom slučaju za očekivati je veliki broj poena i prelepu utakmicu za gledanje.\nDolaskom Davida Blata na klupu Darušafake postalo je jasno da vlasnici ovog kluba žele da se uključe u borbu za osvajanje Evrolige u narednih nekoliko sezona. Preko leta je zadržan kostur tima a dovedeni su kvalitetni igrači na pozicijama na kojima je Darušafaka pokazivala slabosti prethodne sezone.\nU prvom kolu ova ekipa je bila u centru javnosti u Beogradu i Srbiji s obzirom da su gostovali Crvenoj zvezdi i na razočaranje svih navijača Crveno-belih, turski predstavnik je uspeo da slavi i izbori pobedu u hali Aleksandar Nikolić.\nMilano je prethodne godine pružao jako loše partije u okviru Evrolige tako da se može reći da je iznenađenje podatak da je Jasmin Repeša i dalje trener aktuelnog šampiona Italije. Njihove ambicije su plasman u plej-of a da bi to ostvarili moraće da pobeđuju glavne konkurente u toj borbi a jedan od njih je i ekipa Darušafake.\nOvo bi trebala da bude i sezona potpune afirmacije za Alesandra Đentilea od kojeg Italija očekuje da bude jedan od nosilaca reprezentacije u narednoj deceniji.\nIako se u Istanbulu igra u pozorišnoj atmosferi kada je Darušafaka domaćin, uloga favorita pripada Turcima pre svega zbog kvalitetnijeg rostera i mnogo bolje odbrane. Milano ukoliko želi da ima neku šansu u ovom susretu moraće da pogađa u visokom procentu a Miroslav Raduljica će morati da iskoristi maksimalno prednost pod košem koju poseduje.\nDa će i ove sezone biti jedan od glavnih kandidata za osvajanje odnosno odbranu naslova šampiona, ekipa iz Moskve je to potvrdila i na startu ove sezone kada su deklasirali Galatasaraj u Istanbulu ubacivši im preko 100 poena.\nTandem De Kolo-Teodosić je jedan od najboljih koji je ikada viđen na evroligaškim terenima i ako ostanu zdravi i ove sezone, očekuje nas mnogo lepih poteza i dobrih utakmica za gledanje.\nPreko leta je tim samo dodatno ojačan dolaskom Džejmsa Augustina iz Himkija.\nU Atini je velika turbulencija u poslednjih nekoliko dana. Nakon debakla u derbiju odigranom u Pireju u ponedeljak, Argiris Pedulakis je napustio Panatinaikos i “Zeleni” su trenutno u potrazi za novim trenerom. Iako se činilo izgledno da će Ćavi Paskval preuzeti kormilo ekipe, dve strane se ipak nisu dogovorile oko nekih finalnih detalja.\nPanatinaikos je mnogo pojačao ekipu u letnjem periodu i domaći navijači očekuju borbu za ulazak na fajnal-for iako objektivno kvalitet za taj podvig trenutno ne poseduju ali ukoliko dovedu kvalitetnog trenera sa iskustvom, možda se Atinjani konačno vrate tamo gde im je i mesto, među četiri najbolje ekipe starog kontinenta a na završnici su poslednji put bili davne 2012. godine kada je na klupi sedeo Željko Obradović.\nApsolutni favorit u ovom susretu je ekipa CSKA iz Moskve, pored toga što imaju kvalitetniju i uigraniju ekipu, već navedena dešavanja u grčkoj ekipi nikako ne obećavaju dobar rezultat u ovom susretu za njih i sve osim debakla i poraza preko 20 razlike će biti prihvatljiv rezultat.\nU centru pažnje za našu javnost će sigurno biti duel odigran u dvorani Abdi Ipekči između Galatasaraja i Crvene zvezde.\nIako su se ove ekipe susrele samo šest puta do sada, već imaju veliku istoriju iza sebe i to onu neugodnu pre svega zbog dešavanja u Istanbulu pre dve godine kada je ubijen navijač Crvene zvezde Marko Ivković tako da će igrači Zvezde imati veliki motiv u ovom susretu.\nGalatasaraj je pravo nastupa u Evroligi ove sezone izborio osvajanjem Evrokupa u aprilu ove godine. Takođe, od ekipe trenera Atamana se i ne očekuju neki preterano dobri rezultati u najkvalitetnijem evropskom košarkaškom takmičenju ove sezone, objektivno nemaju kvalitet da se umešaju u borbu za plasman u doigravanje i njihov zadatak će biti pre svega da opravdaju status favorita u utakmicama koje budu igrali pred svojim navijačima a ovo je jedna od takvih.\nSa druge strane, Crvena zvezda je odlično počela sezonu u ABA ligi međutim poraženi su pred svojim navijačima protiv Darušafake na otvaranju Evrolige iako su kontrolisali 39 minuta utakmicu i samim time umanjili već na početku sezone šansu da se umešaju u borbu za neku od pozicija koje garantuju plasman u plej-of.\nTreba istaći i da Zvezda i dalje nije kompletirala roster, očekuje se dolazak jednog ili dva igrača i kada bude jasno sa kojim igračima će Beograđani nastupati do kraja sezone, moći će se i prognozirati njihov domet u Evroligi.\nFavorit na papiru je ekipa Galatasaraja iako su ova dva tima znala u prošlosti da odigraju neizvesne utakmice i neće biti iznenađenje ako se tako nešto desi i sutra.\nŠampion Litvanije već godinama sklapa slične rostere i nikako ne uspeva da napravi iskorak u Evroligi, do sada su obično uvek nekako pronalazili način da se u zadnji trenutak plasiraju u top16 fazu a onda je svaka pobeda bila veliki uspeh. Sada kada prve faze više nema, jasno je da Žalgiris neće igrati zapaženu ulogu ove sezone i ova ekipa je na papiru možda i najslabija u čitavom takmičenju i svaka pobeda koju ostvare pred svojim navijaćima biće veliki uspeh s obzirom da će na svim gostovanjima biti potpuni autsajderi.\nTau Keramika, Kaha Laboral, Laboral Kuća… Od ove sezone samo Baskonia. Prošle godine su bili najugodnije iznenađenje ovog takmičenja s obzirom da bi malo ko smeo da se kladi pre početka sezone da će uopšte izboriti plasman u plej-of a oni su otišli i korak dalje i plasirali se na fajnal-for međutim tamo nisu uspeli da iznenade favorizovani Fenerbahče. Slične ambicije imaju i ove sezone a to pokazuje i dolazak Andree Barnjanija koji će bez sumnje biti najkvalitetniji centar u ovom takmičenju. Ostaje samo da se vidi može li mladi trener Sito Alonso da uštima ekipu kao Perasović lani.\nOvo je jedna od tih utakmica gde će Žalgiris tražiti jednu od pobeda ove sezone i sigurno će dati sve od sebe da je ostvare već u drugom kolu. Kvalitet je na strani Baskonije ali Žalgiris ne igra isto na domaćem terenu i u gostima, u Litvaniji uvek postoji mogućnost da zatrpaju nekoga trojkama a s obzirom na stil igre Baskonije, lako bi oni mogli biti ti kojima će se to desiti.\nDerbi kola biće odigran u Kataloniji gde će snage odmeriti Barselona i Fenerbahče, dve ekipe koje pretenduju na sami vrh ove sezone.\nBarselona je startovala pobedom u Kazanju iako su gubili i dvocifrenom razlikom početkom poslednje četvrtine. Vidi se da mnogim igračima i dalje treba vremena da se naviknu na novi sistem koji je sa sobom doneo Jorgos Barcokas. Velika promena je i u stilu igre s obzirom da igru sada kreira Tajris Rajs, samim time je i napad Blaugrane mnogo brži. Barselona ima dosta opcija u napadu ali da bi pobedili ekipu kakva je Fenerbahče, Džastin Dolman i Ante Tomić će morati biti na vrhunskom nivou jer ako centarski tandem zakaže, teško da mogu savladiti tim iz Istanbula.\nU četvrtoj sezoni Željka Obradovića na klupi Fenerbahčea, jasno je da trofej namenjen šampionu Evrolige “mora” da nađe mesto u vitrini turskog kluba. Popularni Žoc je uspeo da zadrži sve igrače iz prethodne sezone, fajnal-for će se odigrati u Istanbulu i svi preduslovi postoje da se ostvari željeni cilj ali da bi do toga došli, moraće mnogo da podignu formu tokom sezone jer trenutno to ne izgleda baš najbolje. U prvom kolu protiv Bamberga su i jurili rezultat u jednom delu susreta da bi na kraju slavili minimalnom razlikom.\nOve dve ekipe su poslednji put igrale međusobno pre skoro dve godine a svi se i dalje sećamo specijala koji je nacrtao Željko Obradović u produžetku kada je Bjelica ostao potpun sam i poentirao za pobedu Fenerbahčea. Ovde je nemoguće odrediti favorita, Fenerbahče ima kvalitetniju ekipu ali prednost Barselone je domaći teren. Jedno je sigurno a to je da nas očekuje poslastica za sve košarkaške sladokusce.


Još jedno pojačanje u borbi za titulu - Sportske novosti\nNaslovna Fudbal Transferi Fudbal Još jedno pojačanje u borbi za titulu\nJoš jedno pojačanje u borbi za titulu\nInstabulski klub, Bašakšehir ove sezone je veliki kandidat za naslov prvaka turskog šampionata, te je uprava kluba dosta aktivna tokom zimskog prelaznog roka kako bi ojačala svoj igrački kadar.\nU redove ovog kluba prvo je stigao nekadašnji prvotimac Real Madrida, Milana i Mančester Sitija – Robinjo, a zatim i iskusni defanzivac – Serdar Taski, a najnovije pojačanje stiglo je u vidu senegalskog golgetera – Demba Ba.\n33-godišnji napadač stigao je u redove turskog kluba na pozajmicu do kraja aktuelne sezone iz kineskog tima, Šangaj Šenhuija. Demba Ba ima iskustva igranja u Turskoj, jer je nosio dresove Bešiktaša i Goztepea, a tokom svoje karijere nastupao je i za – Vest Hem Junajted, Hofenhajm, Muskron, Čelzi, Njukasl.\nPrethodni tekstDomaćin je u usponu forme, a i tradicija je na njihovoj strani!\nSledeći tekstHolanđanin prosleđen na pozajmicu


ŽFK Spartak | ŽFK Sloga obeležila 50 godina postojanja\nNarednih 50 godina neka vam budu uspešnije ŽFK SLOGA OBELEŽILA 50 GODINA POSTOJANJA\nPostavio Admin: 27. 10. 2019.\nSloga je najstarije osnovan aktivni klub u Srbiji. Igračice, stručni štab i članovi uprave ŽFK Spartak upućuju najiskrenije čestitke ženskom fudbalskom klubu Sloga iz Zemuna za njihov zlatni jubilej - pedeseti rođendan.\nmonografiji koju je ŽFK Sloga štampala u povodu svog pedesetog rođendana, urednik monografije Nebojša Vuković u uvodnoj reči je napisao: "I kako najčešće biva na ovim prostorima, gde je mnogo toga znalo da okasni, sve je počelo jednog juna 1969. godine kad je osnovan naš prvi ženski fudbalski klub, ova naša Sloga iz Zemuna."\nPrimerak slavljeničke monografije uz posvetu Vlade Krstivojevića, predsednika Sloge, dobili su ŽFK Spartak i kapitenka Spartaka i državne reprezentacije, Violeta Slović.\n"Sportskim rivalima i prijateljima, od srca ŽFK Sloga Zemun."


OSUPP - Chrome Web Store\noffered by edinb.com\nOvaj dodatak omogućava da odeljenjski starešine (razrednici) imaju bolji pregled Ocena svih učenika po predmetima u esDnevnik-u.\nOvaj dodatak mogu koristiti samo nastavnici u Srbiji, koji koriste esDnevnik.rs (odeljenjski starešine - razrednici).\nVerzija 1.1:   Dodata opcija da ukoliko kliknete na ime i prezime jednog učenika ostane prikazan samo njegov red (ostali redovi se sakriju), ako ponovo kliknete na ime tog učenika ponovo se prikažu svi učenici. Ovo je korisno ako želite da pošaljete učeniku/roditelju screenshot, videće se nazivi predmeta i neće se vidjeti drugi učenici.\nVerzija 1.2:  Ispravljen bag kada neki učenik nije ocenjen iz nekog ili svih predmeta, ili kada deo učenika pohađa veronauku a deo građansko vaspitanje (ili različite veronaouke). Dodata mogućnost da ispisuje koliko ocena učeniku nedostaje (fali) do sledećeg opšteg uspeha.


Grupa ljudi provalila je u sirijsku ambasadu u Kanberi, u Australiji, i opljačkala je, saopštili su danas zvaničnici.\nDo incidenta je došlo nakon što su sirijske snage bezbednosti u Homsu ubile više od 200 ljudi. Pre napada u Kanberi, dogodilo se još najmanje šest napada na sirijske ambasade u Evropi i na Bliskom istoku.\nAustralijska policija je navela da je grupa ljudi sinoć upala u ambasadu, koja se nalazi u diplomatskom delu grada, i pričinila veliku materijalnu štetu u prizemlju dvospratne zgrade.\nSirijski otpravnik poslova Džavdat Ali izjavio je da je 50 muškaraca upalo na prednja vrata, uništilo nameštaj i ukralo kompjutere.\nU tom trenutku u amabsadi se nalazilo dvoje zaposlenih, ali oni nisu povređeni, preneo je AP.\nNapadači su pobegli pre dolaska policije i još niko nije uhapšen. Šteta tek treba da bude procenjena.\nDemonstranti su upali i u sirijsku ambasadu u Londonu, gde je uhapšeno 12 ljudi, a slična scena se odigrala u Atini, gde je 13 ljudi privedeno zbog provaljivanja u sirijsku ambasadu neposredno pred zoru.\nU Nemačkoj je juče 20 ljudi upalo u sirijsku ambasadu u Berlinu i oštetilo kancelarije, saopštila je policija.\nSirijski demonstranti su noćas u Kairu zapalili ambasadu Sirije, dok su demontranti u Kuvajtu polomili prozore na ambasadi i istakli zastavu opozicije, a nekoliko pripadnika snaga bezbednosti je povređeno.\nOko 300 Sirijaca u egzilu i libijaskih pristalica upalo je i u ambasadu Sirije u Tripoliju i okačilo zastavu opozicije na kapiji.


Novak Đoković podelio fotografiju sa protesta: Čist vazduh, voda i hrana su ključevi zdravlja | Novosadski informativni portal 021\nĐoković je na Instagramu podelio fotografiju autora Marka Risovića, snimljenu danas na blokadi Gazele u Beogradu.\nTeniser je napisao poruku: "Čist vazduh, voda i hrana su ključevi zdravlja. Bez toga, svaka reč o 'zdravlju' je suvišna!".\nPodelio je još jednu fotografiju, uz poruku: "Priroda je naša majka. Provodimo više vremena u prirodi. Sa njom i uz nju nam je život bogatiji".\nDanas je drugi vikend zaredom, u više od 50 gradova u Srbiji, održana višečasovna blokada saobraćajnica zbog izmena Zakona o eksproprijaciji i Zakona o referendumu, a sve zbog namere Rio Tinta da u Srbiji eksploatiše litijum.\nnovak đoković\tPROTESTI\tRio Tinto\tZakon o eksproprijaciji


Prijavite opasan otpad! - Stakleno Zvono e-TV magazin\nPripadnici Policijske uprave Kragujevca i policijske stanice u Kniću, a u saradnji sa inspektorima Ekološke inspekcije, danas 27. februara su u selu Bečevica, na području opštine Knić, u četiri domaćinstva pronašli cisternu zapremine 1.000 litara i 27 buradi od po 200 litara, koji potiču iz fabrike „Zvezda- Helios“ iz Gornjeg Milanovca. U njima se nalazi materija za koju postoje osnovane sumnje da je toksikološkog karaktera, koja može da ugrozi zdravlje ljudi i životnu sredinu.\nInspekcija za zaštitu životne sredine pozvala je ovlašćenu laboratoriju Zavoda za zaštitu zdravlja iz Ćuprije i toksikološku mobilnu jedinicu, kojima je naložila da izvrše uzorkovanje svih opasnih materija, iz buradi i cisterne. Nakon analize, prema rečima šefa Odseka za zaštitu od zagadjivanja Ljiljane Marinković, izveštaj će biti dostavljen Ministarstvu, odnosno inspekciji za zaštitu životne sredine. Prema izjavi građana kod kojih je do sada izvršeno uzorkovanje može se zaključiti da su oni uzimali ili kupovali ovaj otpad ne znajući da se radi o opasnoj materiji i koristili ga za paljenje međa i premazivanje drvenih ograda.\nEkološka inspekcija moli sve građane, da pozovu najbližu policijsku stanicu, koja će registrovati i zapečatiti burad i isti vratiti generatoru otpada, odnosno fabrici Zvezdi Helios iz Gornjeg Milanovca.\nPolicijska uprava obaveštava građane da, ukoliko u svojim domaćinstvima imaju ovu ambalažu nikako je ne prosipaju, već o tome obaveste dežurnu službu Policijske uprave Kragujevac ili Policijsku stanicu u Kniću, na kontakt telefon 034-510-122.\nPolicija će preduzeti sve mere iz svoje nadležnosti kako bi identifikovala lica koja su učestvovala u distribuciji ovih opasnih materija, navode u kragujevačkoj Policijskoj upravi.\nTags: e-otpadeko vestiekologijaGornji MilanovacKnicseloSrbijaStakleno zvonovesti\nNext story Krenimo u akciju „Očistimo Srbiju“\nPrevious story Zaštitom životne sredine do EU


Nelt i Gefco započeli saradnju - Pokrenuta železnička ruta iz pravca Bara - Pluton Logistics\n26/02/2020 26/02/2020 Milica Milosavljevic\tGefco, intermodalni terminal Dobanovci, intermodalni terminal Nelt, kontejnerski voz Bar Beograd, logistika u autoindustriji, Montecargo, Nelt, Srbija cargo, železnički prevoz robe\nPristizanjem teretnog voza iz Bara na Neltov intermodalni železnički terminal u Dobanovcima 18. februara 2020. zvanično je počela saradnja kompanija Gefco i Nelt. Francuski Gefco, jedan od globalnih eksperata za rešenja u lancu snabdevanja i evropski lider u automobilskoj logistici, prepoznao je Neltov intermodalni terminal u Beogradu kao logističko čvorište Balkana zahvaljujući odličnoj lokaciji, tehničkim i tehnološkim prednostima, navode u kompaniji Nelt.\n– Dosad iz pravca Bara nije bilo redovnog železničkog servisa, tako da je saradnjom kompanija Gefco i Nelt otvorena nova ruta ka tržištu Srbije. Nadamo se da će svi oni koji imaju potrebu za brzim transportom robe, efikasnom komunikacijom i fleksibilnom uslugom prepoznati prednosti ovog servisa. Očekujem da će se, vrlo brzo, saobraćaj na ovoj ruti intenzivirati baš zbog benefita koji su njenim otvaranjem omogućeni – rekla je Jelena Jovanić, menadžerka Neltovog intermodalnog terminala.\nPrvom tranšom transportovano je 34 kontejnera od 20 i 40 TEU, a lokalni tim kompanije Gefco Srbija upravljao je i koordinirao projektom sa železničkim partnerima Srbija Cargo i Montecargo, na kome su prve kontejnere prevezli CMA CGM i Hapag.\nPlanirano je da početna frekvencija usluge od 5 polazaka mesečno u budućnosti bude proširena na 10-12 vozova mesečno, kao i da se ovom servisu pridruže i drugi korisnici.\n← Koliko ZARAĐUJU vozači u Nemačkoj i gde su najveće plate?\nNovi termin obuke za ispit o profesionalnoj osposobljenosti odgovornih za prevoz tereta →\n„Neregelia“ u saradnji sa „Montenomaks C&L“ planira širenje na sektor logistike\n14/05/2017 15/05/2017 marko


Crna Gora tuži kinesku firmu zbog uništavanja korita reke Tare | Nova Ekonomija\nOsnovno državno tužilaštvo u Kolašinu podnelo je optužnicu protiv kineske firme CRBC, glavnog izvošača radova na autoputu Bar-Boljare prenosi Slobodna Evropa. Spor je pokrenut, kako se navodi, zbog uništavanja dela reke Tare, koja je pod zaštitom UNESKO-a.\n"Optužnim aktom stavlja im se na teret da su na lokaciji Uvač 4, protivno zakonu o planiranju prostora i izgradnje objekata, započeli građenje objekta bez prethodno podnete prijave i dokumentacije mimo revidovanog glavnog projekta", navodi se u saopštenju Osnovnog državnog tužilaštva u Kolašinu.\nU saopštenju se dodaje i da je firma radila bez prethodno utvrđenih mera zaštite životne sredine, pa je na taj način izazvano njeno oštećenje "u većoj meri i na širem prostoru".\nFirma CRBC je glavni izvođač radova na izgradnji prioritetne deonice autoputa Bar-Boljare, koju su i iz nevladinog sektora u više navrata optuživali da je tokom gradnje devastirala korito reke Tare.\nNa dešavanja u koritu Tare prva je skrenula pažnju Mreža za afirmaciju nevladinog sektora (MANS) koja je 2018. objavila snimke drona sa promenjenim tokom reke u jednom od delova gde se gradi autoput.\nIz tadašnjeg Ministarstva održivog razvoja i turizma su saopštili da je vodotok izmešten privremeno i da će se nakon izgradnje reka vratiti u pređašnji tok.\nZbog devastacije korita Tare su reagovali i iz UNESCO-a, čiji su predstavnici na samitu u glavnom gradu Azerbejdžana, Bakuu 2019. godine izrazili zabrinutost zbog uticaja izgradnje autoputa na korito reke Tare.\nU izveštaju UNESCO-a je ocenjeno da su izgradnja mostova, eksploatacija i odlaganje šljunka i peska ozbiljno devastirali korito reke Tare unutar područja zaštićenog njihovim programom "Čovek i biosfera", kao i da monitoring poštovanja standarda životne sredine tokom izgradnje autoputa nije adekvatan.\nIzgradnja prioritetne deonice autoputa Bar-Boljare je najveći infrastrukturni projekt u istoriji Crne Gore, sa prvobitnom cenom od 809 miliona dolara.\nOna je zbog izgradnje pristupnih puteva zatim povećana za oko 90 miliona.\nPrema podacima Centralne banke, Kina je za prvih osam meseci 2020. bila najveći investitor u Crnoj Gori sa 70 miliona evra direktnih investicija.


Pridružila sam se timu Banca Intesa 2014. godine, kao saradnik u Sektoru za upravljanje rizicima, gde trenutno i radim na poziciji specijaliste. Tokom rada, učestvovala sam u mnogobrojnim projektima, kako u zemlji, tako i u inostranstvu, unutar ostalih članica naše bankarske grupacije. Trenutno sam deo Intesa Sanpaolo internacionalnog talenat programa, koji ima za cilj profesionalno usavršavanje zaposlenih kroz edukaciju i rad u inostranstvu.\nPosebno zadovoljstvo u svakodnevnom radu predstavlja činjenica da sam deo tima koji čine divni ljudi, koji doprinose svakom mom uspehu u kompaniji, kao i da se naši odnosi ne zasnivaju samo na kolegijalnosti već i na prijateljstvu.\nZadovoljna sam što radim u organizaciji koja pruža mnogo prilika za profesionalni napredak i gde se kroz timski rad teži postavljenim ciljevima.\nBORKO BENIN, DIREKTOR EKSPOZITURE\nMoj karijerni put u Banca Intesa započet je 2008. godine. Početno radno mesto blagajnika pomoglo mi je da naučim osnove funkcionisanja bankarskog poslovanja, nakon čega sam unapređen u savetnika za mali biznis, potom i u kreditnog specijalistu, a trenutno radim na poziciji direktora ekspoziture.\nProdaja, organizacija, upravljanje samo su neke od veština koje sam stekao radeći u ovoj instituciji. Moja predanost poslu i konstantna želja za usavršavanjem unutar sistema koji pruža šansu za profesionalni i lični razvoj doveli su do toga da ubrzo definišem i postavim sebi jasne ciljeve svog karijernog puta. Ispunjava me rad u kompaniji u kojoj se neguje i razvija korporativna kultura, dinamično okruženje, odgovornost i težnja za postizanjem rezultata.\n"Tajna uspeha u životu nije da čovek radi ono što voli, već da voli ono što radi.“, Vinston Čerčil\nJELENA LONČAR, ICT PROJECT MANAGER\nVeć tri godine, koliko sam zaposlena u Banca Intesa, imam priliku da radim kao član Project Management tima na jednom od najvećih i najznačajnijih projekata banke, što mi omogućava instant učenje, profesionalno napredovanje, kao i da radim s najvećim stručnjacima u zemlji.\nBanca Intesa, kao prva banka na domaćem tržištu, predstavlja okruženje gde se svakodnevni poslovni izazovi rešavaju timski i, pre svega, s pozitivnim stavom.\nJedan kineski filozof je rekao: „Pronađi posao koji voliš i nećeš morati da radiš nijednog dana svog života.“ Ja sam taj posao pronašla upravo na ovom mestu.\nSportske igre za decu zaposlenih\nAgilno, dinamično u korak s trendovima\nKoleginice na radnom mestu\nSportski događaj u Ljubljani\nMolimo vas da osvežite stranicu kako bi se upisani feed pojavio. https://www.facebook.com/bancaintesa.rs/\nTwitter Follow Banca Intesa a.d.\nbanca_intesa 23 Oct 2020, 15:36\n@cyanophtalma Poštovana, zaista nam je žao zbog iskustva koje ste imali. Ukoliko želite, zamolićemo vas da sa nama… https://t.co/xlJ223InKR\nbanca_intesa 23 Oct 2020, 15:16\nUživajte u vikendu, a ako vam zatreba, dodatni novac može biti na vašem računu i za 15 minuta. Saznajte kako i podn… https://t.co/rmP9dcC0z3\nbanca_intesa 22 Oct 2020, 16:47\nProšetajte u nabavku do vama najbliže Idea, Roda ili Mercator prodavnice, jer vas za svaki račun u iznosu preko 300… https://t.co/bnfCC8lK7Z\nbanca_intesa 20 Oct 2020, 16:27\nJesen je lepša uz dobru knjigu, zato ne propustite ovogodišnji Laguna i Delfi sajam knjiga koji traje do 1. novembr… https://t.co/PuxEfu1lzS\nbanca_intesa 20 Oct 2020, 15:38\n@KonkiBasketball Preporučujemo vam da nikada ne odgovarate na sumnjive imejlove, kao ni da kontaktirate pošiljaoca… https://t.co/STW1suPHRr\nMilentija Popovica 7b, 11070 Novi Beograd, Beograd, SRBIJA


Šum u ušima - Psihoterapeut.rs\nŠum u ušima\t2012-12-20T08:38:23+00:00\nForum Život Pita › Category: Anksioznost, Fobije, Socijalni strah, Prisilne misli... › Šum u ušima\n60 Vote Up Vote Down\nPrije godinu i pol,bez ikakvog razloga počeo je šum u uhu.prvenstveno lijevom..Najčešće se javlja podvečer,u tišini,te u stanju stresa..I nakon svih mogucih provedenih pretraga od strane ORL,EKG,EEG,krvni nalazi…sve pokazuje na normalnu.\nDr. kaže da ako će i nakon magnetske rezonance sve biti dobro,odlazim psihologu..međutim mene zanima što će mi psiholog?Postoji li nešto da sama to smanjim?\nAko ne postoji organski uzrok onda bi se simptom koji ste opisali mogao smatrati somatskom manifestacijom psihičkog problema. Kao i kod drugih problema ove vrste psiholog/psihoterapeut može Vam pomoći da pronađate njegov psihički kontekst i značenje. Pitanje bi dakle bilo šta to Vaša psiha želi da vam “poruči”, a Vi to “ne čujete”. Prevođenjem somatske manifestacije na prvobitno psihološko značenje dobijate smernicu u kom prvacu bi Vaš lični rast i razvoj trebalo da se kreće, a simptom vremenom nestaje.


Pred početak drugog polugodišta obavlja se dezinfekcija škola\nNastava u školama, nakon zimskog raspusta, počinje u ponedeljak, 18. januara. Na jučerašnjoj sednici Gradskog štaba za vanredne situacije u Zrenjaninu saopšteno je da je epidemiološka situacija u osnovnim i srednjim školama, pred početak drugog polugodišta, povoljna i da nema prepreka da se đaci vrate u školske klupe, po modelu sa početka školske godine.\nPredsednica aktiva direktora osnovnih škola sa teritorije grada Zrenjanina Dragana Bogojević navela je da je trenutno svega troje učenika i šest nastavnika pozitivno na koronavirus. To je znatno manje nego što je bio slučaj u novembru i decembru, rekla je Bogojević.\nPROČITAJTE JOŠ: Sutra u Zrenjaninu počinje vakcinacija građana protiv virusa korona\nPredsednik aktiva direktora srednjih škola Milan Radaković istakao je da se sve škole pripremaju za nastavak školske godine. On je takođe naglasio da je situacija, slično kao u osnovnim školama, mnogo bolja nego u prethodnom periodu.\n– Minimalan je broj zaraženih i od ponedeljka, 18. januara, nastava u školama kreće po kombinovanom modelu. Iz jednog odeljenja jedna grupa te nedelje dolazi u školu na nastavu, a druga je prati onlajn. Naredne nedelje se grupe menjaju – objasnio je Radaković.\nOn je napomenuo da se ove nedelje obavlja dezinfekcija škola i obezbeđuju zdravstveni uslovi za boravak učenika.\n– Razgovarali smo i o prijemu učenika u internat, kao i o režimu saobraćajnih prevoznika, prilagođenom početku nastave – istakao je Radaković.\nTagovidezinfekcija Dragana Bogojević korona virus Milan Radaković škole\nPortal Zrenjaninski i Laguna poklanjaju knjigu „Voli svoj život“\nMilenko Zečević nasledio Gutešu na klupi Begeja iz Žitišta


Predsjednik SNSD-a Milorad Dodik izjavio je danas da bi s opozicijom trebalo da se razgovara o politici očuvanja „izvornog" Dejtonskog sporazuma te vraćanja nadležnosti „koje su otete RS-u" djelovanjem visokih predstavnika u BiH.\n-Bilo bi odlično, kada bi s opozicijom imali taj zajednički pristup. 'Dejton' je urušen djelovanjem međunarodne zajednice koja je imala namjere devastiranja tog sporazuma s ciljem stvaranja unitarne BiH, ali je to onemogućeno našim aktivnostima – tvrdi Dodik ističući da se BiH mora vratiti u ustavne okvire te odbaciti strani intervencionizam u BiH.\n-Ako to može da funkcionira može da funkcionira i BiH. Ako je Bosna stvar međunarodnog intervencionizma, mislim da će se valjati u blatu još nekoliko godina – istaknuo je.\nOn je u izjavi novinarima, nakon sjednice Predsjedništva SNSD-a, rekao da je opoziciji danas na sastanku rečeno da vlast ne vidi nijedan problem u radu Narodne skupštine, koja funkcionira u skladu s Poslovnikom.\n-Oni koji su tim nezadovoljni, mogu da potenciraju određene stvari – istaknuo je Dodik navodeći da su opozicionari ranije onemogućavali njen rad.\nKada su u pitanju zahtjevi opozicije, naveo je da će se razmatrati predložena pitanja koja će omogućiti rad parlamenta, a odbacio je njihove primjedbe na funkcioniranje RTRS-a.\nPredsjedništvo SNSD-a je razmatralo i prednacrte proračuna i ekonomskih reformi, te stanje u nekoliko društvenih oblasti, uz usvojenih 30 zaključaka, a Dodik je rekao da u narednoj godini neće biti povećanja plaća, ali da će ostati na dostignutom nivou.\nNezadovoljni su stanjem u visokom obrazovanju te, kako je naveo, "traže preispitivanje svih diploma iz Širokog Brijega i Travnika te sličnih mjesta, koje su stečene na netransparentan i sumnjiv način".\nOsobe s diplomama u RS-u, kaže, vrše veliki pritisak da budu zaposlene.\n-Opće je poznato da je dovoljno dva dana da odete u Široki Brijeg ili Travnik vratite se s fakultetskom diplomom koju želite. Sve i jedna diploma s tih adresa i još nekih bit će preispitane - rekao je.\nTraže i veću odgovornost menadžmenta u javnim poduzećima.


POLOVINA LJUDI NA PLANETI VERUJE: Vanzemaljci POSTOJE, treba što pre da ih kontaktiramo! | Skandalozno\nPOLOVINA LJUDI NA PLANETI VERUJE: Vanzemaljci POSTOJE, treba što pre da ih kontaktiramo!\nSkoro polovina ljudi veruje da vanzemaljci postoje i želi s njima da stupi u kontakt, pokazalo je istraživanje sprovedeno u 24 zemlje koje nudi objašnjenje za popularnost franšize “Ratova zvezda” 40 godina nakon prikazivanja prvog filma.\nNaučnici su pred početak prikazivanja “Poslednjeg Džedaja” objavili rezultate istraživanja, prema kojem 47 odsto od 26.000 ispitanika veruje da “postoje inteligentne vanzemaljske civilizacije u svemiru”.\nJoš veći broj, 61 odsto, odgovorio je potvrdno na pitanje da li veruje “u postojanje nekog oblika života na drugim planetama”. Otprilike četvrtina ispitanika izjavila je da ne veruje da inteligentna bića žive van Zemlje, saopštili su naučnici kompanije Glocalities.\nMeđu onima koji veruju da u svemiru nismo sami, 60 odsto izjavilo je da bi trebalo da uspostavimo kontakt sa vanzemaljskim civilizacijama.\nIako nije reč o prvom istraživanju koje se bavi stavovima u vezi sa postojanjem vanzemaljskih bića (već su sprovedena istraživanja u Nemačkoj, Britaniji i SAD, koja su imala slične rezultate), naučnici kažu da je u pitanju najobimnije istraživanje tog tipa, koje ima globalne razmere.\nJapanci našli spektakularan način da radnike u toj zemlji oteraju s posla\nNajviše ljudi koji veruju u inteligentni vanzemaljski život je u Rusiji (68 odsto), slede Meksiko i Kina, a na dnu liste su Holanđani, među kojima samo 28 odsto veruje u ‘male zelene’.\nIstraživanje je trajalo od decembra 2015. do februara 2016, a sprovedeno je na 15 jezika, u zemljama čije stanovništvo ukupno čini 62 odsto svetske populacije, i koje imaju udeo od 80 odsto kada je u pitanju globalna ekonomija.\nBudite prvi sa komentarom na članku "POLOVINA LJUDI NA PLANETI VERUJE: Vanzemaljci POSTOJE, treba što pre da ih kontaktiramo!"


STANKOVIĆ albanskim liderima: Vi u Srbiji imate POSEBAN TRETMAN - Bujanovačke\nPočetna NASLOVNA STANKOVIĆ albanskim liderima: Vi u Srbiji imate POSEBAN TRETMAN\nSTANKOVIĆ albanskim liderima: Vi u Srbiji imate POSEBAN TRETMAN\nBUJANOVAC, BEOGRAD, 11. septembar 2018. – Predsednik Koordinacionog tela Zoran Stanković podseća da je političkim predstavnicima Albanaca iz ovih opština nebrojeno puta rečeno da oni nisu tema razgovora u Briselu kao i da su oni „građani Republike Srbije i da svoje probleme kao i do sada rešavaju u nadležnim državnim organima zemlje u kojoj žive“, saopšteno je iz Koordinacionog tela.\n„Kada tako lako kažete da ste najdiskriminisanija nacija, onda sigurno znate da ta teška retorika uvek upozorava na problem i loše kvalifikuje državu u kojoj živite. Ako to za vas podrazumeva da bi trebalo da imate poseban tretman onda sigurno znate da vi to u Srbiji imate, kao i brigu države koja poštuje Ustav RS, zakone i konvencije o pravima nacionalnih manjina i ulaže u te tri opštine i sredstva i napore kako bi građani što bolje živeli.\nKada kažete da bi vam bilo negde drugo bolje, onda morate da budete svesni koju političku igri igrate i za koga, kao i šta možete da dobijete, a šta da izgubite u njoj. Morate takođe, da budete svesni i kako se vaše reči reflektuju kod građana Srbije“, rekao je Stanković i dodao da su život i politika stalni proces donošenja odluka i preuzimanja odgovornosti.\nSrce jednog političara mora da bude u glavi, rekao je Stanković i poručio albanskim liderima da povedu računa o građanima i da ne podižu tenzije tamo gde ih nema.\n„Čuo sam juče na pomenutoj konferenciji za novinare od jednog političkog lidera Albanaca iz opštine Preševo, da ideja o granicama nije Tačijeva nego Albanaca iz Preševa iz 1992. godine. Upravo sam od istog tog političara čuo svojevremeno da je vreme da se stavi tačka na priče o promenama granicama na Balkanu i da Preševo i druge albanske opštine na jugu svoju budućnost treba da traže u okvirima Srbije“, objasnio je Stanković\nOn je istakao i da će, bez obzira na sve, Albanci u državi Srbiji imati uvek konstruktvinog saradnika čija ruka je pružena.\nTAGalbanski lideri koordinaciono telo zoran stanković\nPrevious PostKupuju li ALBANCI nekretnine u Vranju i Nišu Next PostAlbanski lideri od Skupštine Kosova traže rezoluciju o pripajanju


Tokom sjednice privrednici su naglasili neophodnost što skorijih pojednostavljenja dozvola i skraćenja rokova izdavanja administrativnih postupaka što će građanima, a posebno privrednicima, omogućiti brži i jednostavniji proces obrade zahtjeva.\nPosebno je istaknuta potreba za poboljšanjem servisa u oblasti građenja i prostornog uređenja, što bi bitno uticalo na realizaciju novih investicija u opštini Istočno Novo Sarajevo.\nNačelnik opštine Istočno Novo Sarajevo Ljubiša Ćosić izrazio je spremnost da učini sve kako bi privrednici imali na raspolaganju efikasan javni servis koji treba biti podrška, a ne prepreka razvoju privatnog sektora ove opštine.\n“Raduje me saradnja sa Grupacijom Svjetske banke koja je, kroz aktivan rad sa privrednicima naše opštine i javnom upravom, osigurala značajnu tehničku podršku u procesu identifikacije ključnih prepreka. Istovremeno, definisani su i prijedlozi rješenja koja vode kvalitetnijem javnom servisu te boljem poslovnom ambijentu u opštini Istočno Novo Sarajevo”, naglasio je Ćosić.\nNa sjednici je zaključeno da je trenutne barijere najefikasnije otkloniti uspostavljanjem jednošalterskog sistema za prijem i obradu zahtjeva u oblasti građenja i prostornog uređenja, najkompleksnije administrativne oblasti.\nDodatna poboljšanja javnog servisa biće ostvarena kroz smanjenje opštinskih taksi i naknada, te skraćenje rokova za obradu određenih administrativnih postupaka, saopšteno je iz Grupacije Svjetske banke u BiH.\nNovim odlukama Privrednog savjeta, istaknuto je, opština Istočno Novo Sarajevo podstiče kreiranje boljeg ambijenta za privlačenje novih, te olakšava poslovanje postojećim investitorima.\nZnačajnu tehničku podršku u ovom procesu pruža Grupacija Svjetske banke u BiH kroz Projekat poslovnog okruženja na lokalnom nivou /LIFE/, koji finansira britanska Ambasade u BiH. Srna\nTagovi: istocno novo sarajevoljubisa cosicsvjetska banka


Tanjug 21. maja 2021. 09:25\nVAŠINGTON – Meteorolozi u SAD predviđaju natprosečnu sezonu uragana ove godine, navedeno je u novom izveštaju objavljenom u četvrtak.\nUobičajena sezona, između 1. juna i 30. novembra, beleži 14 imenovanih oluja, uključujući sedam uragana i tri velika uragana. Ove godine NOAA predviđa između šest i 10 uragana, od kojih su tri do pet glavni, piše Glas Amerike.\nMeđutim, ova predviđanja nisu blizu najvećeg broja oluja zabeleženog 2020. godine, kada se dogodilo 14 uragana, od čega sedam velikih.\nVodeći prognostičar agencije Metju Rosenkrans rekao je da su klimatske promene povećale količinu kiše u olujama za oko tri odsto i da se očekuje da ona u budućnosti poraste za oko 10 odsto.


“Naš cilj je članicama prezentirati nove ideje, pružiti im nova znanja i pokazati nove vještine koje će ih pripremiti za sve poslovne izazove sa kojim se budu susretali na lokalnim i međunarodnim tržištima. Naši edukativni programi su inovativni, obrađuju aktuelne i savremene teme, a realiziraju ih eksperti koji su pokazali i dokazali visok novi stručnosti, kompetencija i ekspertize u oblastima koje obrađuju. S obzirom da je naša glavna vizija povećanje proizvodne efikasnosti i jačanje tržišne konkurentnosti naših članica na domaćem i inostranom tržištu, fokus naše edukativne ponude predstavljaju poduzetništvo i menadžment. Ono na šta smo posebno ponosni jeste činjenica da u kreiranju nastavnih planova i programa učestvuju i bh. kompanije, koje sa nama kontinuirano razmjenjuju ideje o novim temama i edukacijama, koje su im potrebne za jačanje njihovih kapaciteta i što bolje pozicioniranje na tržištu”, saopćili su iz VTK BiH.\n“Svjesni činjenice da živimo u dinamičnom vremenu, gdje bi zbog odsustva s posla mogle trpiti poslovne obaveze i procesi, u godini koja je iza nas smo nastojali povećati broj inhouse edukacija koje za potrebe bh. kompanijama organiziramo u prostorijama kompanije. Ovaj trend planiramo nastaviti i u 2021. godini kako bi naše članice imale pristup obukama koje su im potrebne, a uz to uštedile vrijeme i novac”, saopćeno je.\n“Naša nastojanja da damo svoj doprinos unaprjeđenju bh. privrede su prepoznale brojne institucije na svim nivoima vlasti u BiH, kao i nevladine organizacije, međunarodne kompanije, institucije, organizacije, ambasade i predstavništva u BiH. Uspostavljena je suradnja sa organizacijom i-dijaspora u okviru projekta i-platform/Dijaspora za razvoj Bosne i Hercegovine, zahvaljujući kojoj je organizirano ukupno 6 webinara na kojima su predavački angažman ostvarili uspješni poslovni ljudi, porijeklom iz Bosne i Hercegovine, a sa adresom prebivališta u inostranstvu/dijaspori. Na taj način, polaznicima naših edukacija je omogućeno da dobiju znanje „iz drugog ugla“, od predavača koji su se školovali, te koji predaju na najprestižnijim evropskim univerzitetima”, naglašavaju iz VTK BiH.\nNa ovom linku pogledajte dio edukativne ponude VTK BiH za 2021. godinu.


Biznis.ba - Tradicionalna manifestacija "Dani jabuke" u Goraždu okupila više od 100 izlagača iz cijele regije\nA. A. 17:41 / 12.10.2017.\nU Goraždu je otvorena trodnevna 14. privredna manifestacija "Dani jabuke". Sajam je okupio više od stotinu izlagača iz BIH, Srbije i Crne Gore a poljoprivredni proizvođači dobili su priliku da u prostoru dvorane "Mirsad Hurić" izlože svoje proizvode, od voća, povrća, različitih prerađevina i drugih proizvoda, među kojima je najveći broj onih koji plijene pažnju jer su domaći, i plod mukotrpnog rada ljudi koji proizvode hranu u vlastitim domaćinstvima.\n"Moguće je da se tu i tamo potkradu neke greške i spremni smo na dobronamjerne kritike ali smo se trudili da ovo uradimo sa puno ljubavi, entuzijazma i upornosti", naglasio je Mirsad Hubanić, jedan od organizatora sajma.\n"Malo ko zna da je u Goraždu bio najveći voćar u BIH, Mehmedalija Fazlagić koji je ostavio toliko toga iza sebe da sam ja ove godine istražujući njegov rad pripremio i vlastiti koji ću na ovom sajmu podjeliti sa vama", istakao je Mirsad Kurtović, profesor na Poljoprivrednom fakultetu u Sarajevu.\n"Sajam u Goraždu je jedan od brojnih sajmova koji se održavaju širom FBIH i s obzirom na poljoprivrednu i prehrambenu industriju u našoj zemlji sigurno imaju dugoročno ogromne ekonomske potencijale", istakao je između ostalog Šemsudin Dedić, ministar poljoprivrede, vodoprivrede i šumarstva F BiH.\n"Malo je da se za godinu dana nešto promjeni pogotovo nabolje, jer smo imali nekoliko elementarnih nepogoda koje su pogubne za voćarstvo. Mraz, pa potom napad insekata na što na cijelom području nije bilo adekvatne reakcije, a potom i dugi sušni periodi. Sve je to ostavilo velike poslejdice", ističe Džaka.\n"Ovi sajmovi su jako bitno za cijelu regiju i naši poljoprivredni proizvođači i voćari su iskoristili odličnu priliku da prezentuju svoje proizvode", ističe Radislav Mašić, načelnik Općine Foča.\n"Mi puno toga spremamo na časovima praktične nastave i to nudimo na sajmu, a pripremamo i etikete", ističe Ajla Jordamović, učenica ove škole.


(Peking, 16. januar 2015) U Pekingu je 15–16. januara 2015, u prostorijama Svekineskog narodnog kongresa, u organizaciji Kineske asocijacije za investicije u inostranstvu, održan drugi novogodišnji forum o kineskim investicijama u inostranstvu. Centralna tema foruma je bila promocija investicija na „Novom putu svile“, a održano je i više tematskih panela na kojima je bilo reči o saradnji i investicijama u oblasti strateških industrija, infrastrukture, transporta, energetike, rudarstva, nekretnina, turizma, poljoprivrede i novih tehnologija. U radu foruma su učestvovali predstavnici više od 50 diplomatskih predstavništava u Pekingu, kineskih institucija i velikih kompanija.\nU okviru panela posvećenog rudarstvu i energetici, ambasador M. Bačević je 16. januara imao izlaganje na temu „Situacija i mogućnosti u sektoru energetike i rudarstva R. Srbije“. Panel je okupio veliki broj kinekih privrednika iz ove oblasti, a osim ambasadora Bačevića, prezentacije su imali predstavnici ambasada Malezije, BiH, Perua, Surinama, Kolumbije i Poljske, kao i kineskih kompanija Dagong International, Gezhouba i China General Nuclear Corporation.


Mlinari kupuju pšenicu, promet na berzi 16 - 20. mart 2020. | Agro Info Net\nPočetna » CENE NA BERZI » Mlinari kupuju pšenicu, promet na berzi 16 – 20. mart 2020.\nMlinari kupuju pšenicu, promet na berzi 16 – 20. mart 2020.\nVelika potražnja za brašnom je izazvala da mlinari kupuju pšenicu jer treba dopuniti zalihe i čak izvoziti brašno u blisko okruženje. Kukuruz je slabije tražen i zato beleži pad cene.\nPriroda je ta koja koja najviše utiče na dešavanja u svetu poljoprivrednih proizvoda, na to smo već navikli. Do sada se to uglavnom odnosilo na sušu ili prekomerne padavine, visoke temperature ili led na Dunavu. Međutim, virus, to je već novi faktor koji niko nije očekivao, još jedan pokazatelj koji govori koliko je tržište nepredvidivo i koliko je bitno stvoriti kvalitetne berzanske mehanizme za zaštitu od rizika, a koji uskoro treba da zažive u Srbiji.\nPrvo je na pojavu virusa reagovalo međunarodno tržište, poremećajem u potražnji koje je došlo iz Kine, jednog od najvećih svetskih kupaca žitarica i uljarica. Veoma je brzo virus došao do Evrope i do Srbije. Tolikom brzinom i intenzitetom da niko nije bio u potpunosti spreman, stvarajući neverovatne poremećaje na tržištu, koji se mogu porediti s onim za vreme ratnih situacija. Prvi poremećaji i posledice su bile vidljive na finansijskim i robnim berzama.\nMlinari kupuju pšenicu\nUkupno je preko berze prometovano 5.225 tona robe, finansijske vrednosti 95.387.500,00 dinara. U odnosu na prethodnu nedelju, količinski promet je uvećan za 287,0%, a finansijski 311,7%.\nNajveći pad cene je zabeležen na tržištu kukuruza. Pad cena na svetskom tržištu i slaba potražnja izvoznika su doprineli negativnom pritisku na cenu. Realizacija se ove nedelje kretala u opsegu od 14,50 do 14,80 din/kg bez PDV-a, na paritetu fco-utovarenu. Ponderisana cena je iznosila 14,69 dinara (16,16 din/kg sa PDV-om), što je za 3,14% niža cena u odnosu na prethodnu nedelju.\nVelika potražnja za brašnom je podstakla mlinare da se aktivno pojave na berzanskom tržištu. Pšenicom se trgovalo po cenama koje su se kretale u opsegu od 18,80 do 19,00 dinara (bez PDV-a). Ovonedeljni ponder iznosi 18,90 (20,79 din/kg sa PDV-om), što je za 2,59% niža cena u odnosu na prethodno registrovanu.\nBerzanski indeks PRODEX je na dan 19.03.2020. godine bio na nivou od 201,72 što predstavlja pad od 1,88 indeksna poena.\nSetva kukuruza je počela, soja u SAD beleži pad cena\nTrgovanje pšenicom ponovo beleži rast na tržištima\nDurum pšenica ima stabilnu cenu, cena nafte raste\nPromet na berzi dobar, pšenica 20,00 dinara kilogram\nViše cene kukuruza, dobra prodaja pšenice i soje na berzi u Novom sadu ove nedelje.


Dodik: U Srpskoj od maja povećanje penzija, a plata od avgusta\n„Idemo sa povećanjem davanja realnom sektoru, kako bi se i tu povećale plate radnicima“, istakao je Dodik, te izrazio uvjerenje da će u Republici Srpskoj do kraja godine prosječna plata dostići 600 evra.\n„Obično su one u svim državama koncentrišu na dva mjeseca potreba. Republici Srpskoj je potrebno 150.000 tona nafte i naftnih derivata, koja mjesečno troši oko 80.000 tona. Šta će biti nakon dva mjeseca, ko više zna, ali je racionalno očekivati da će se normalizovati stanje za 60 dana“, izjavio je Dodik za N1.\n„Bili smo spremni da na mjesec ukinemo akcizu na gorivo, a onda da vidimo kako će se cijene dalje kretati. Kao što se vidi one su se stabilizovale, čak su i nešto niže, ali nisu na prethodnom nivou“, rekoa je Dodik i dodao da bi kupci iz Hrvatske i Srbije povukli sve zalihe iz BiH, ako bi cijene goriva bile niže za 20 do 30 feninga.\n„Ovo je propast bosanskohercegovačke politike, jer oni koji moraju da slijede odluke organa BiH, kao što su odluke Predsjedništva, unilateralno nastupaju, kao što to rade /Šefik/ DŽaferović, /Željko/ Komšić, /Bisera/ Turković“, istakao je Dodik, te naveo da nikada nigdje nije otišao sam, već su uvijek bili prisutni i predstavnici kabineta druga dva člana Predsjedništva.\n„Hodajući po terenu, vidio sam da ljudi podržavaju ono što radim, da im je svega dosta u BiH, da je ovo podvala za srpski narod koji hoće da održi svoj identitet“, rekao je Dodik, te dodao da se srpski narod ne osjeća bezbjedno u BiH, sa stanovišta pritisaka.


STIŽE NOVI ŠOK SA ŠVAJCARSKIM FRANKOM: Evo šta to znači za sve koji su uzeli kredit u ovoj valuti | Web-Tribune.com\nHome / SRBIJA / STIŽE NOVI ŠOK SA ŠVAJCARSKIM FRANKOM: Evo šta to znači za sve koji su uzeli kredit u ovoj valuti\n11. avgusta 2015.\tSRBIJA 2 Comments\nSvetska finansijska tržišta spremaju se za novi šok koji bi mogao da prouzrokuje švajcarski franak, šok sličan onom od 25. januara ove godine kada su u još veće brige gurnuti svi ljudi koji su se zadužili u “švajcarcima”.\nNaime, Švajcarska narodna banka (SNV) razmišlja o intervenciji na tržištu kako bi se zaustavio rast franka koji švajcarske proizvode čini sve skupljim na izvoznim tržištima. Zato je švajcarski izvoz u prvom tromesečju ove godine pao 2,6 odsto, a Švajcarska je, po svemu sudeći, ušla u recesiju.\nU prvom kvartalu ove godine švajcarski BDP pao je za 0,2 odsto, a svi podaci govore da je minus zabeležen i u drugom kvartalu.\nTako je Švajcarska ušla u tehničku recesiju koja je po definiciji određena kada BDP uzastopno padne dva kvartala. Podsetimo, švajcarski guverner Tomas Jordan objavio je sredinom januara ove godine da više neće braniti kurs franka u odnosu na evro – godinama je SNV držao odnos evro-franak 1,2:1.\nFranak je u nekoliko dana premašio vrednost evra, što je cenu kredita u francima gotovo preko noći podiglo za više od 20 odsto.\nIz švajcarske industrije upozoravaju da je jaki franak ugrozio 30.000 radnih mesta, a Švajcarska narodna banka je u prvih šest meseci zbog prejake valute izgubila 50,1 milijardi franaka (47,4 milijardi evra). Čini se da je došlo vreme za novu intervenciju za slabljenje franka.\n– Ako to bude potrebno zbog novčano-političke situacije, spremni smo da intervenišemo. Jasan signal za to dali smo nakon objave referenduma u Grčkoj, kada smo zabeležili sve veći priliv u sigurnu luku za novac – švajcarski franak – rekao je Fric Curbigm potpredsednik Švajcarske narodne banke, u razgovoru za list “Finanz und Wirtschaft“. U kriznim situacijama ljudi se tradicionalno okreću zlatu, dolaru i ponajviše švajcarskoj valuti.\nInvestitori su u poslednje vreme okrenuli leđa zlatu tako da je ono na sve manjoj ceni, a ulaganja u dolar i franak i dalje rastu. Posledica toga je da je franak “jako precenjen”.\nPrevious MAGIČNI POD: Spolja je običan travnjak, ali ispod njega je nešto fenomenalno..(VIDEO)\nNext U STOMAKU NOSIM BEBU KOJA MORA DA UMRE: Stravična ispovest trudnice Ane A. iz Kragujevca


OKVIR ZA POŠTENE I PRAVEDNE IZBORE ZA NSVNM - MEDIJA CENTAR BOR );\nOKVIR ZA POŠTENE I PRAVEDNE IZBORE ZA NSVNM\nBor, 20 oktobar 2014.\nAutor: Dragomir Dragić, predsednik Foruma Vlaha\nVlašku zajednicu čine pripadnici i pripadnice koje sebe identifikuju kao Vlah/Vlasi i Vlahinja/Vlahinje na srpskom jeziku, dok se na vlaškom prepoznaju svojim unutrašnjim etničkim imenom Rum’n/Rum’nj i Rum’nă/Rum’nje. Svoje govore (narečja) nazivaju na srpskom vlaški jezik ili vlaški, a na vlaškom ljimba rum’njaskă ili rum’nje(a)šće.\nSagovornici o vlaškom pitanju i njegovom rešavanju mogu da budu samo predstavnici ovako definisane i institucionalno legitimisane vlaške zajednice, a ne funkcioneri i članovi partijskih foruma, te predsednici opština i sl., koji uopšte ne poznaju ovu problematiku, niti znaju vlaške govore i istoriju, čak i kada su vlaškog porekla.\nPropagandističko prekrštavanje Vlaha i Vlahinja uz ukidanje njihovog internog nacionalnog imena Rum’n/Rum’nj i Rum’nă/Rum’nje je smišljeni udarac etničkom preživljavanju vlaške zajednice, pogotovu ako to inspirišu i podržavaju institucije sistema i partijski političko-populistički faktori!\nU posebnom vlaškom biračkom spisku ili na listi elektora za izbor NSVNM nema mesta za lica nevlaškog etničkog porekla deklarisanog pripadnošću ovom etničkom entitetu i govornim vlaškim jezikom. Kada se to desi, kao što je to slučaj u važećem biračkom spisku iz 2010/14, to mora da se sankcioniše po zakonu o lažnom predstavljanju i manipulisanju u javnosti.\nDa bi se stavila tačka na dosadašnje zloupotrebe u vezi sa identifikacijom vlaške zajednice, od institucija sistema, a ako se one ne odazovu od strane međunarodnih institucija za prava manjina, zahteva se da iniciraju, podrže i organizuju dva međunarodna skupa: Simpozijum o etnicitetu Vlaha istočne Srbije i Simpozijum o jezičkoj klasifikaciji vlaških govora istočne Srbije.\nNavedeni naučni pristup je neophodan da bi se prekinula populistička i nacionalistička galama neobaveštenih i zlonamernih o nekakvoj rumunizaciji Vlaha istočne Srbije, te plasiranje kvazi-teorija o neprirodnoj i neistorijskoj etnogenezi, poreklu i matičnom prostoru vlaške populacije. Takođe, istine radi, da se glasno ukaže na višedecenijsku srbizaciju Vlaha nastavljenu u današnjim uslovima kao licemerno političko partizacijsko i partokratsko činjene radi ubrzavanja procesa asimilacije vlaškog etničkog entiteta u realizaciji projekta njegovog nestanka kroz utapanje u većinski narod.\nU prisutno i nesankcionisano loše činjenje može se smestiti i depopularisanje učenja vlaškog govora kakvo se nalazi u tzv. „Vlaškoj gramatici“ u frapantnoj antivlaškoj tvrdnji: „Vlasi govore slovenskim dijalektom, mešanim sa lošim latinskim“, u čemu saučestvuju i domaće inkompetentne školske vlasti! Simptomatično je da se u tome zaobilazi Balkanološki institut SANU gde je istina sasvim poznata. Istina koja se zaobilazila i smišljeno zagađivala zbog nepostojanja kvalifikovanih lingvista ili dobrih znalaca vlaškog jezika u prethodnom NSVNM.\nZainteresovanost Rumunije (i Moldavije) za emancipaciju i preživljavanje vlaškog etničkog entiteta je posledica istog etnogetskog procesa u formiranju naroda Rumuna/Moldavaca/Vlaha istorijskim procesom “romanizacije”, te njihovih zajedničkih narodnih govora i duhovnog nasleđa. Ove romaničke zemlje, kao i ostale evropske romaničke zemlje, opravdano je da budu “zaštitnice” Vlaha u međunarodnim forumima radi ostvarivanja vlaških ugroženih prava.\nNa putu Republike Srbije ka Evropi, Srbija i Rumunija imaju dovoljno zajedničkiog pozitivnog milenijumskog nasleđa i istinskog prijateljskog iskustva da bi se na osnovu poznatih istina i iskrene želje prevazišle razlike koje se pojavljuje vezano za vlaško pitanje.\nUčenje vlaškog i rumunskog u školi usaglasiti sa činjenicama o dijalektalnoj lingvističkoj pripadnosti vlaških govora tako da se kroz to učenje ne kreira jezički animozitet, tj. treba realizovati poznati predlog dat u Kompendijumu za učenje vlaškog jezika u osnovnoj školi – u nižim razredima na vlaškom, uz nadgradnju u višim razredimam sa učenjem rumunskog.\nPodrazumeva se da se ukinu vlahofobne ili neznalačke manipulacije oko Vlaha i o Vlasima na lokalnom planu i da svaka lokalna vlast u 18 opština istočne Srbije mora da se usaglasi u svom delovanju sa javno promovisanom državnom politikom pozitivne diskriminacije manjina, saglasno Ustavu i važećim zakonima Republike Srbije.\nPosebni birački spisak, u kome ima bezbroj ne-Vlaha i ne-Vlahinja mora se pročistiti tako da se spreči pogubni uticaj ovakvih partijsko-državnih Vlaha/Vlahinja na rezultate izbora za NSVNM. Dok se to ne učini vlaškoj zajednici je primereniji izbor NSVNM elektorskim izbornim sistemom, na Skupštini elektora. Razlog je što u tom slučaju i kandidati za članove ovog organa i birači mora da se identifikuju i etničkom i jezičkom vlaškom pripadnošću!\nNe zaboravimo – prljave industrijske tehnologije su na prostoru pokrivenom vlaškim tapijama na ugroženu svojinu, izloženu udarima 4E (ekološki, egzistencijsalni, ekološki, etnički), sada je elementarna nepogoda peti “E“, čemu je doprinelo i pustošenje šuma na vlaškim prostorima.


Beta 16. juna 2019. 10:00\nNekoliko značajnih zajedničkih vežbi koje su ovog proleća održale oružane snage Srbije i SAD ukazuju da se i pored odredjenih političkih turbulencija vojna saradnja dve zemlje nastavlja i obazrivo jača, uprkos činjenici da te aktivnosti prolaze u medijskoj senci vojne saradnje sa Rusijom i Belorusijom u okviru vežbe „Slovensko bratstvo“.\nKako se navodi na portalu Balkanska bezbednosna mreža (www.balkansec.net), vojske Srbije i SAD imale su u maju i junu dve značajne vežbe „Obazrivi vuk 2019“ i „Platinasti vuk 19“, što je napredak u odnosu na prethodni period kada je, kako se ocenjuje u tekstu, vojno partnerstvo Srbije i SAD bilo „pod pritiskom dnevne politike“.\n„Mediji su tada izvestili o problemima tadašnjeg načelnika Generalštaba VS generala Ljubiše Dikovića da pribavi američku vizu sa službeno putovanje. Javnost nije saznala da je Ministarstvo odbrane zbog toga prekinulo školovanje kadrova preko američkog programa vojnog obrazovanja. U svetlu napetosti izmedju Vašingtona i Moskve potencijalni novi povod za zahladjenje odnosa bilo je učešće ruskih oružanih snaga na vojnoj paradi u Nišu 10. maja i najavljene nabavke novih borbenih sistema ruske proizvodnje za VS“, navodi se u tekstu.\nTako je u bazi „Jug“ kod Bujanovca od 13. do 24. maja prvi put održana zajednička vežba vojnih policajaca Srbije i SAD pod nazivom „Obazrivi vuk 2019“, dok se u istoj bazi od 13. do 19. juna održava „Platinasti vuk“, vežba u kojoj osim vojnika dve zemlje učestvuju i predstavnici BiH, Bugarske, Madjarske, Italije, Severne Makedonije, Rumunije, Slovenije i Velike Britanije.\nOd 2. do 8. juna na poligonu „Orešac“ održana je multinacionalna taktička vežba s bojevim gadjanjem „Komšije 2019“ u kojoj su učestvovali pešadinci Srbije i Madjarske, kao i pripadnici Nacionalne garde Ohaja iz SAD.\nKao svojevrsna ravnoteža tim vežbama, u Srbiji je u subotu, 15. juna, počela i multinacionalna taktička vežba sa bojevim gadjanjem „Slovensko bratstvo 2019“ na kojoj učestvuju vojnici iz Srbije, Rusije i Belorusije.\nNa vežbi učestvuje više od 750 pripadnika specijalnih jedinica tri vojske a do 27. juna će na aerodromu Kovin i vojnim kompleksima „Orešac“ i „Peskovi“ biti izvodjeno obučavanje komandi i jedinica za misije u operacijama specijalnih snaga.\nTepić (SSP): Vučić 2013. lično posredovao u trgovini oružjem izmedju…\nŽivković: Državni budžet Srbije za narednu godinu je pogrešno…\nObradović: Krivične prijave me neće zaplašiti, smešan…\nAleksandar Obradović: Nema dileme u vezi sa zloupotrebama u…\nZelenović: Vučić je mastermajnd destrukcije u kojoj danas…\nTepić (SSP): Dačić pokušao da me demantuje, pa optužio…\nRadikali u Skupštini Srbije o monopolu, Šaroviću izrečena…


Parlamentarne stranke Republike Srpske osnivaju etički komitet\n19. novembar/studeni, 2017.\nSrpske parlamentarne stranke u Republici Srpskoj formirat će zajedničko tijelo koje će raditi na rješavanju aktuelnih problema i poboljšanju odnosa među političkim partijama u ovom bh entitetu, dogovoreno je na sastanku lidera vladajućih i opozicionih partija u Banjoj Luci.\nPredsjednik Narodne skupštine RS Nedeljko Čubrilović, na čiju inicijativu je sastanak i održan, naveo je da je cilj ovog tijela traženje rješenja koja će biti prilagođena potrebama građana.\nNaglasio je da je zajednički cilj svih političkih aktera, da institucije RS i BiH funkcionišu. Čubrilović je rekao da je bilo razgovora i o posljednjim dešavanjima na sjednicama entitskog parlamenta, te izrazio uvjerenje da se takve stvari ubuduće neće dešavati.\nLider NDP-a Dragan Čavić saopštio je da su predsjednici stranaka okupljenih u Savez za promjene na sastanku predložili sporazum o principima političkog djelovanja i koordinacije te očekuju da se i predložena rješenja razmatraju u narednom periodu.\nPrema ovom dokumentu izabrani funkcioneri će kao i predstavnici stranaka „neopozivo prekinuti svu međusobnu neprimjerenu, uvredljivu i svađalačku komunikaciju na svakom mjestu i u institucijama i organima na svim nivoima vlasti“.\nKako bi osigurali međusobnu komunikaciju koja će biti primjerena institucionalnom dostojanstvu RS-a, stranke će osnovati etički komitet koji će sačinjavati devet članova od čega najmanje pet nezavisnih i politički neopredijeljenih autoriteta najvišeg javnog ranga iz reda dokazano stručnih i moralnih javnih radnika u novinarstvu, građanskim nepolitičkim udruženjima i akademskoj zajednici.\nStranke SNSD, DNS, SP kao i stranke SDS, PDP, NDP imenovat će po dva zajednička člana etičkog komiteta.\nPosredstvom svojih izabranih narodnih poslanika stranke će osigurati da red u Narodnoj skupštini RS-a održavaju zaposleni u službi osiguranja, kao i minimalan broj pripadnika Ministarstva unutrašnjih poslova u civilnim odjelima u skladu sa višegodišnjom praksom i bez ličnog naoružanja, dok će vanjsko osiguranje objekta vršiti uniformisana policija – stoji u predloženom opozicionom sporazumu.\nTraže i potpuno poštivanje Poslovnika Narodne skupštine, Ustava i zakona bez izuzetaka te da se zakoni i odluke donose u redovnoj proceduri, te, između ostalog, nepristrasno i objektivno informisanje građana primjenom najviših profesionalnih standarda u javnim emiterima.\nIako stranke u vlasti i opozicija nemaju iste poglede po svim pitanjima, pokušaćemo do zajedničkih stavova o određenim temama, kazao je Čavić.


Požarevac dobija autobus-vrtić - Boom93\nUmesto Projektne nastave prvacima se uvodi Digitalni svet\nPožarevac dobija autobus-vrtić\nGrad Požarevac je jedini na teritoriji Republike Srbije dobio specijalan autobus za prevoz dece koja nisu u stanju da dođu do predškolskih ustanova, o čemu će poseban sporazum biti potpisan tokom maja ove godine, saopštila je gradska uprava.\nU Požarevcu je predstavljen projekat Unapređivanja predškolskog vaspitanja i obrazovanja u koji je odobren na osnovu finansijskog sporazuma između Ministarstva prosvete i Evropske komisije u okviru nacionalnog programa i projekta za Srbiju iz IPA fondova.\nGrad Požarevac je na pomenutom Projektu aplicirao u aprilu 2010. godine, a predviđeno je da u njemu učestvuje 15 gradova i opština.\nPraktično, Požarevac dobija mogućnost da se deca, koja nisu obuhvaćena predškolskim obrazovanjem, adekvatno uključe u pomenuti oblik vaspitanja. Namera projekta je da se direktno doprinese povećanju obuhvata dece iz tih osetljivih grupa za najmanje 10 odsto do završetka projekta.\nDanašnjem sastanku su, pored ostalih, prisustvovali rukovodilac projekta Mišel Krepon, gradonačelnik Požarevca Miodrag Milosavljević i predsednik Skupštine opštine Petrovac na Mlavi Milanče Aćimović.


Novi trener stiže na Banjicu - Sportske.net\nNovi trener stiže na Banjicu\nSuperligaš sa Banjice obezbedio je opstanak u najvišem rangu takmičenja i odmah potom prionuo na posao kada je traženje novog trenera u pitanju.\nSL - Ko su najveći 'profiteri' novog sistema?OFK Beograd se oprostio šesticom, Mladost prva u plej-autuIzbor za najbolje u Superligi - Dominacija Zvezde!Bira se igrač godine, nagrada ide u Zvezdu!Superliga - Ko će u Evropu?\nFudbalski klub Rad našao se na ivici ambisa u minuloj sezoni, ali je kroz plej-aut uspeo da se izbori za opstanak u Superligi.\nU završnici sezone smenjen je trener Milan Milanović pa su Bogdan Korak, Slađan Nikolić i Dragoslav Milenković predvodili ekipu do opastanka u Superligi, ali je Rad sada rešio da dovede proverenog stratega sa licencom.\nDanašnje izdanje "Sportskog Žurnala" javlja da će se na klupu "Građevinara" vratiti Aleksandar Janjić, doskorašnji trener Jagodine i bivši strateg Rada.\nBivšem strategu Rada u Jagodini je istekao ugovor sa završetkom sezone pa ne postoje prepreke da bude angažovan u superligašu sa Banjice.\nOstaje da se utanače detalji pa da Aleksandar Janjić i treći put u trenerskoj karijeri sedne na klupu Rada.


Razgraničenje sa Albancima, crkve kao na Svetoj gori - 14.08.2017, Sputnik Srbija\nPrvi potpredsednik Vlade Srbije Ivica Dačić kaže da je njegov predlog za Kosovo ideja razgraničenja Srba i Albanaca, normalizacija odnosa, obezbeđenje srpske... 14.08.2017, Sputnik Srbija\npolitika, vesti, srbija, grčka, atos, ivica dačić\n08:46 14.08.2017 (Osveženo: 14:49 30.08.2021)\nPrvi potpredsednik Vlade Srbije Ivica Dačić kaže da je njegov predlog za Kosovo ideja razgraničenja Srba i Albanaca, normalizacija odnosa, obezbeđenje srpske pravoslavne baštine stvaranjem samostalnih manastirskih zajednica po atoskom modelu u Grčkoj, Zajednica srpskih opština na jugu i finansijska nadoknada za uzurpiranu imovinu.\n„Svima je potrebno trajno rešenje srpsko-albanskog sukoba, a do njega se može doći samo dogovorom Srba i Albanaca, gde će svako ponešto da dobije i izgubi. To je ideja kompromisa istorijskog i etničkog prava“, rekao je Dačić za „Novosti“.\nDačić za Sputnjik: Nervoza zbog mog predloga o Kosovu sve govori\n10 Avgust 2017, 16:06\nPrema njegovim rečima, sve je rešivo ako se prihvate temeljna politička načela rešavanja srpsko-albanskih odnosa u ovoj istorijskoj etapi.\n„To je moj predlog koji je zasnovan na želji da Srbi nešto dobiju. Ako želimo da Srbi i Srbija nešto dobiju, vremena je sve manje. Za utopijske, unapred izgubljene bitke, ili za tezu da je Kosovo za Srbe izgubljeno ima vremena koliko hoćete“, kaže on.\nPrema Dačićevim rečima, njegov predlog je jedino realan, jedino u interesu i Srba i Albanaca, i jedino brzo ostvariv.\n„Ne znači da će biti i prihvaćen, ali moja je obaveza da o tome govorim dok je to još moguće“, rekao je Dačić.\nOn podseća da su vekovima antagonizovani srpsko-albanski odnosi, a da je posledica toga progon srpskog naroda sa Kosova i Metohije, albansko otcepljenje te matične teritorije srpske nacije i kulture od srpske države u cilju stvaranja „velike Albanije“.\n11 Avgust 2017, 20:38\nDačić navodi i da srpska državna politika nije priznala današnju realnost kosovskog stanja i da je nastavila da se bori istorijskim, nacionalnim i državnim pravom, oslanjajući se na Rezoluciju Saveta bezbednosti UN 1244, što se pokazalo kao „fikcijsko međunarodno pravo“.\n„Za mnoge vlasti posle 2000. godine to je bio samo izgovor da ništa ne čine, dok se iza leđa formira nezavisno Kosovo“, kaže Dačić, dodajući da je i politika po kojoj je moguće ne razgovarati o statusu, a nastaviti sa politikom dva koloseka doživela potpuni poraz.\n„O Kosovu danas postoje uglavnom dve koncepcije. Ili je celo Kosovo srpsko, ili je sve izgubljeno, mora se priznati nezavisno Kosovo. Obe koncepcije imaju negativne posledice za srpski narod. Ova prva se može ostvariti samo ratom, koji je u ovim istorijskim geopolitičkim uslovima unapred izgubljena bitka“, ističe Dačić.\nDruga koncepcija je pogubna jer polazi od toga da je sve rešeno.\nNi u jednoj koncepciji Srbi ne dobijaju, samo gube, zaključio je Dačić.


Zejtinlik: Srpsku žrtvu sačuvati od zaborava – Televizija srpske dijaspore\nDokumentarni film, “Čuvar časti i ponosa”, o čuvaru srpskog groblja na Zejtinliku, Đorđu Mihailoviću, važan je za kulturu sjećanja, ali i da se naglasi koliku je žrtvu srpski narod podnio u Pvom svjetskom ratu, izjavila je Srni Šefica Predstavništva Republike Srpske u Solunu, Jelena Jovanović.\nJovanovićeva je navela, da srpski narod više njeguje kulturu zaborava nego sjećanja, te je naglasila da se ovim projektom to pokušava promijeniti.\n“Nažalost, o tome se ne priča dovoljno, a to bi trebalo više činiti na institucionalnom nivou. I omladinu bi o tome trebalo više obrazovati, da se više priča o velikoj istoriji srpskog naroda, koja se zaboravlja”, rekla je Jovanovićeva.\n“Zaboravljajući našu istoriju”, napomenula je, drugi počinju da je mijenjaju.\nPrema njenim riječima, oni to čine tako, da se u prvi plan stavlja, bar što se tiče proboja Solunskog fronta, ne da su to Srbi učinili, već da su to učinile sile Antante.\n“Upravo zbog toga treba da se ističe koliko je bila važna uloga Srba, da se ističe naša istorija. Važno je i da na ovaj način osnažujemo i naše veze sa Grčkom, koja je jedina u teškim vremenima pokazala da nam je istinski prijatelj”, naglasila je Jovanovićeva.\nJovanovićeva je dodala, da se to pokazalo i sa prethodnim projektom – “Nevidljivi heroji”, gdje je istaknuto kako je grčki narod pomagao srpskoj djeci tokom rata.\n“To su stvari, o kojima želimo da upoznamo ne samo grčku, već i srpsku javnost, koja nije dovoljno upoznata o značaju grčko-srpskih odnosa”, navela je ona.\nDokumentarni film, “Čuvar časti i ponosa”, preveden je na grčki jezik i biće predstavljen i na Međunarodnom festivalu dokumentarnog filma u Solunu, krajem oktobra.\n“Planiramo da ga pošaljemo i u druge zemlje Evrope, upravo iz pomenutih razloga, da pokažemo žrtvu srpskog naroda i upoznamo javnost sa likom i djelom Mihailovića i uopšte požrtvovanošću cijele njegove porodice, koja još od 1926. godine radi sve da očuva naše junake, koji su vječno ostali u Solunu”, rekla je Jovanovićeva.\nMediji u Grčkoj prikazuju ovih dana sekvence iz dokumentarnog filma “Čuvar časti i ponosa”, o čuvaru srpskog groblja na Zejtinliku, Đorđu Mihailoviću, čiju je realizaciju iniciralo i potpunu finansijsku podršku obezbijedilo Predstavništvo Republike Srpske u Solunu.\nĐorđe Mihailović duže od šest decenija bdije na Zejtinliku, nad 8.000 humki srpskih vojnika, koji su stradali u proboju Solunskog fronta.\nJelena Jovanovićod zaboravasačuvatisrpsku žrtvuZejtinlik


Vuksanović o vijetnamskim radnicima: Najveća odgovornost je na vladi - N1\nVuksanović o vijetnamskim radnicima: Najveća odgovornost je na vladi\nVesti Autor:N1 Beograd, Petar Gajić18. nov. 202113:58 > 14:302 komentara\nSaradnik Beogradskog centra za bezbednosnu politiku i Londonske škole za ekonomiju i politiku Vuk Vuksanović izjavio je u emisiji N1 Studio Live, govoreći o slučaju vijetnamskih radnika, da je "najveća odgovornost na vladi". "Sada većina ugovora koje sklapaju Vlada i kineske kompanije, ugovori navode da se na radnike koji dolaze ne primenjuje radno pravo i radno zakonodavstvo Republike Srbije, nego NR Kine. Uprkos takvim klauzulama ugovora, i dalje postoje imperativi javnog poretka, u tom pogledu država i dalje ima pravo da nadgleda pitanja poput bezbednosti", kaže.\nNa pitanje o slučaju vijetnamskih radnika i može li Srbija da kaže ne kineskim ulagačima, Vuksanović kaže da „vi svakako trebalo da kaže ne, ali bi trebalo da kaže ne mnogo ranije tokom igre“.\n„Jer su ovo uslovi o kojima se pregovara kada vi uopšte razgovarate o prilivu određenog kapitala. Kinesko ponašanje je veoma upečatljivo i to se može mapirati bilo gde. Kineski investitori koji su uglavnom direktno ili indirektno pod kontrolom kineske vlade i države će se u zemlji koja je primalac kineskog kapitala ponašati u onoj meri kako joj dozvoli zemlja domaćin. Ukoliko dolazite u zemlju gde postoji vladavina prava, Kinezi će to ipak poštovati na kraju dana, a ako dolazite u zemlju gde se standardi ne poštuju, ni Kinezi ih neće poštovati“, kaže on.\nSrbija „štrči“ u saradnji sa Kinom, krediti se predstavljaju kao investicije\n18. nov. 2021 8\nVijetnamski radnici nisu preseljeni, i dalje se nalaze na istoj lokaciji\n17. nov. 2021 2\nMnogi hvale „brata Sija“ i donacije, a kineske investicije su, zapravo – zajmovi\n25. avg. 2021 87\nPrema njegovim rečima, „ovaj problem standarda vijetnamskih radnika je samo pokazatelj takvog modaliteta ponašanja i rizika koji donosi saradnja sa Kinom ako se ne menadžeriše njome pametno“.\n„Apsolutno bih rekao da je najveća odgovornost na srpskoj vladi, ovo nije prvi put da vidimo ovaj problem, odnosi se na primenu radnog zakonodavstva Republike Srbije. Imali smo i izveštaje o tome u kakvim uslovima žive kineski radnici u RTB Boru, koji je u vlasništvu Ziđin Majning. Sada većina ugovora koje sklapaju Vlada i kineske kompanije, ugovori navode da se na radnike koji dolaze ne primenjuje radno pravo i radno zakonodavstvo Republike Srbije, nego NR Kine. Uprkos takvim klauzulama ugovora, i dalje postoje imperativi javnog poretka, u tom pogledu država i dalje ima pravo da nadgleda pitanja poput bezbednosti“, kaže.\nKaže da je to modalitet ponašanja.\n„Primenjuje se zakonodavstvo Kine na bilo kakve radne sporove koji proizilaze iz odnosa kineskog radnika sa kineskim poslodavcem, ali ne znači da država nema svoje prerogative, postoji javni poredak i može da nadlgeda pitanja kao što su zdravstvo i bezbednost na radu“, kaže on.\nPozicija je, dodaje, veoma nepovoljna, ali kaže da je „to problem kada nastupate bez strategije“.\n„S jedne strane je tačno da je Kina možda spasila vladu mnogih problema preuzimanjima u Boru i Smederevu, međutim, uvek je taj problem kada ste mala zemlja koja spada u kategoriju srednjeg prihoda kao što je Srbija, postoji limit koliki vam je manevarski prostor. Morate da se bavite bliskim problemima kako da narodu date hranu na sto, ali postavlja se pitanje do koje mere možete da pravite kompromise, jer je tanka linija između kompromisa i zakona džungle“, kaže on.\nIstiče da je razlika između evropskih i kineskih kredita ogromna.\n„Evropski krediti imaju mnogo strože pravne kriterijume, moraju da budu mnogo transparentniji, da se baziraju na jasnim kriterijumima, dok se kineski krediti isključivo dobijaju na kriterijumu političkog cenkanja vlada suverenih država. Jedna prednost koju je Kina uspela da ostvari u odnosu na evropske kreditore je što priliv kapitala dolazi isključivo na osnovu dogovora između vlada, odgovara elitama u regionu, omogućava da se brzo ubrizga u ekonomiju i infrastrukturu, korisno je i za unutrašnji politički marketing“, kaže Vuksanović.\nNa pitanje o ukupnom iznosu kineskih kredita, Vuksanović napominje da se radi o podacima koji su javno dostupni.\n„Moguće da je realna brojka mnogo veća. Moje kolege govore da je to cifra od sedam zapeta nešto milijardi evra, što je negde preko osam milijardi američkih dolara, to su sva zaduživanja Srbije kod kineskih kreditora, uključujući ona koja još nisu došla na naplatu“, kaže on.\nKinakineske investicijekreditiLinglongVuk Vuksanović\nDnevnik u 19 (24.5.2022)\nMađarska proglašava vanredno stanje zbog rata u Ukrajini\npre 27 min 4\nVučićevo „uživanje“ od basnoslovnih 600 miliona evra Telekom nikad nije objasnio\npre 52 min 6


Nižnji Novgorod - Sputnjik Srbija\nVodič kroz Nižnji Novgorod\nNižnji Novgorod je jedan od najvećih ruskih gradova.\nGostoljubivi Nižnji Novgorod dočekaće fudbalske navijače gastronomskim festivalom „Dobro došli na prvenstvo u fudbalu“ (Welcome Foofball Cup).\nReprezentacija sveta pobedila u fudbalskoj utakmici u valjenkama\nU trenažnom kampu Svetskog prvenstva u fudbalu FIFA 2018. u Rusiji, u gradu Bor Nižnjenovgorodske oblasti, odigrana je fudbalska utakmica u ruskim čizmama valjenkama. Utakmica je bila posvećena vrednostima fer igre, protiv diskriminacije i rasizma.\nNižnji Novgorod priprema veliki kulturni program za navijače\nGrad na Volgi organizuje prezentacije turističkih potencijala u inostranstvu\nRusija spremna za veliki događaj\nPogledajte novoizgrađeni stadion u Nižnjem Novgorodu gde će biti održane utakmice Svetskog prvenstva u fudbalu 2018. godine. Na snimku se može videti i istorijski centar grada sa tvrđavom.